title: Bourg-en-Bresse

text: Kaupungin perinteinen nimen lausuntatapa on «Bourquanbresse» tai vaan yksinkertaisesti «Bourque».


title: Bourg-en-Bresse

text: Bourg-en-Bressen kaupunki sijaitsee 70 kilometriä Lyonista koilliseen, 30 kilometriä Mâconista itään ja 50 kilometriä Lons-le-Saunierista länteen. Genevestä on matkaa kaupunkiin 120 kilometriä. Bourg sijaitsee länteen Jura-vuoristosta ja sen läntisimmän osan Revermontin huipuista, ja kaupungin lävitse virtaa Reyssouze-joki ennen kuin se laskee Saônejokeen.


title: Bourg-en-Bresse

text: Bourg on ollut ennen Ranskan vallankumousta olleen Bressen maakunnan pää- ja hallintokaupunki. Roomalaisajalta peräisin olevia rakennusten ja rakenteiden jäänteitä on kaivettu kaupungissa esille kohtalaisen runsaasti. Kuitenkin näistä on ollut vaikea ajoittaa kaupungin tarkkaa perustamisaikaa ja on todennäköistä, että paikalla on antiikin aikana sijainnut vain suuri kelttiläis-roomalainen maatila.


title: Bourg-en-Bresse

text: Nykyisin keskiaika on huomattavasti enemmän läsnä alueella kuin antiikki. Bourg korotettiin vapaakaupungin asemaan vuonna 250. Sen kohtalo sidottiin voimakkaasti Savoijin hallitsijoiden kohtaloihin. Tämä hallitsijasuku takasi kaupungin voimakkaan kehityksen. Tästä oli seurauksena myös, että Savoijin herttuat valitsivat kaupungin Bressen maakunnan pää- ja hallintokaupungiksi.


title: Bourg-en-Bresse

text: Ranskan kuningas Frans I valloitti kaupungin Savoijin herttuoilta vuonna 1535. Kaupungin valloitti kuitenkin takaisin hallintaansa Sovoijin herttua Philbert Emmanuel, joka muutti koko kaupungin vahvaksi linnoitukseksi. Kaupungin muurit pystyivät vastustamaan Ranskan kuninkaan Henrik IV tekemää piiritystä, joka kesti kuusi kuukautta.


title: Bourg-en-Bresse

text: Lopullisesti Bourg-en Bressen kaupunki luovutettiin Ranskan alaisuuteen vuonna 1601. Vallankumouksen aikana kaupunki otti nimekseen "Épi-d'Or". Vuonna 1814 itävaltalaiset joukot ryöstivät kaupungin seurauksena kokemastaan vahvasta vastustuksesta.


title: Ravi Kapoor

text: Ravi Kapoor (s. 27. kesäkuuta 1969 Liverpool, Englanti) on intialaista alkuperää oleva näyttelijä, joka tunnetaan parhaiten rooleistaan tv-sarjoissa Gideon's Crossing ja Yli synkän virran (Crossing Jordan). Ennen sijoittumista Los Angelesiin, Kapoor työskenteli näyttelijänä Englannissa kymmenen vuotta. Kapoor on naimisissa näyttelijä Meera Simhanin kanssa.


title: Joe Henderson

text: Joe Henderson (24. huhtikuuta 1937 - 30. kesäkuuta 2001) oli yhdysvaltalainen jazz-saksofonisti.


title: Joe Henderson

text: Henderson vaikutti nuorena Detroitin 1950-luvun jazzpiireissä. Kahden vuoden armeijassa vietetyn ajan jälkeen (1960-1962) hän muutti New Yorkiin, jossa häntä opasti musiikissa Kenny Dorham. Henderson liittyi Horace Silverin yhtyeeseen. Lähdettyään yhtyeestä vuonna 1966, hän jatkoi työskentelyä freelancena ja johti myös Kenny Dorhamin ohella big bandiä. Hän soitti useissa Blue Noten 1960-luvun levytyksissä. Hän kuoli vuonna 2001 kärsittyään pitkällisestä keuhkolaajentumasta.


title: Natalia Sánchez

text: Natalia Sánchez Molina (s. 27. maaliskuuta 1990 Madrid, Espanja) on espanjalainen näyttelijä, laulaja ja malli. Hän osaa puhua espanjaa, englantia ja ranskaa. Hänen tunnetuin roolinsa on Teté Capdevila televisiosarjassa "Serranon perhe". Hän myös lauloi sarjasta alkunsa saaneessa Santa Justa Klan -yhtyeessä.


title: Natalia Sánchez

text: Sánchez aloitti tanssimisen ollessaan vasta kaksivuotias. Hän osaa soittaa pianoa, klarinettia ja viulua. Sánchezin ensimmäinen elokuva oli "Clara & Elena" (2001), viimeisin "La Ira" (2009). Ennen rooliaan "Serranon perheessä" hän vieraili muun muassa sarjoissa "Compañeros" (2002) ja "Javier ya no vive solo" (2003).


title: Natalia Sánchez

text: Sánchez lauloi yhtyeessä Santa Justa Klan (SJK), joka julkaisi kaksi studioalbumia. Yhtye sai alkunsa "Serranon perhe" -sarjasta ja siihen kuuluivat myös sarjassa näytelleet Víctor Elías (Guille), Adrián Rodríguez (DVD) ja Andrés de la Cruz (Boliche). Yhtye kuitenkin lopetettiin.


title: Natalia Sánchez

text: Sánchez on esiintynyt monissa mainoksissa. Hän ja muut "Serranon perheen" näyttelijät ovat muun muassa kampanjoineet tupakointia vastaan. Hän on mainostanut myös muun muassa El Corte Inglésin ja Veetin tuotteita.


title: Pauline Betz

text: Pauline May Betz Addie (6. elokuuta 1919 Dayton, Ohio – 31. toukokuuta 2011 Potomac, Maryland) oli yhdysvaltalainen naistennispelaaja. Hän voitti viisi Grand Slam -kaksinpelimestaruutta ja oli loppuottelussa kolme kertaa häviävänä osapuolena. Jack Kramer kutsui häntä toiseksi parhaaksi koskaan näkemäkseen naistennispelaajaksi heti Helen Wills Moodyn jälkeen.


title: Pauline Betz

text:
Nopeudestaan ja päättäväisyydestään tunnettu Betz vei Wimbledonin kaksinpelimestaruuden 1946 häviämättä erääkään. Kyseessä oli hänen ainoa esiintymisensä Wimbledonissa. Samana vuonna hän oli mukana maansa Wightman Cup -joukkueessa Britanniaa vastaan pelatussa sarjassa, jossa hän voitti sekä kaksin- että nelinpeliottelunsa ja johdatti siten Yhdysvallat voittoon. Betzin amatööriura loppui 1947, kun hänet tulkittiin ammattilaiseksi pelkästään sillä perusteella, että hän tutki mahdollisuuksia sellaiseksi ryhtymiseen. Toisaalta toinen maailmansota oli aiemmin rajoittanut hänen mahdollisuuksiaan osallistua kansainvälisiin turnauksiin.
Betz valittiin International Tennis Hall of Famen jäseneksi 1965. Hän esiintyi Time-lehden kannessa syyskuussa 1946. Hän oli naimisissa "The Washington Postin" urheilutoimittaja Bob Addien kanssa ja oli runoilija Kim Addonizion äiti. Nuorena aikuisena Betzillä oli tapana viettää aikaansa elokuva-alan ihmisten kanssa.


title: Steve Valentine

text: Steve Valentine (s. 26. lokakuuta 1966) on brittiläinen näyttelijä.


title: Steve Valentine

text: Valentine syntyi Bishopbriggsissä Skotlannissa, mutta muutti perheensä kanssa nelivuotiaana Lontooseen. Hän on esiintynyt teatterissa, elokuvissa ja televisiossa ja hänet tunnettaneen parhaiten roolistaan eriskummallisena Nigel Towsendina NBC:n rikosdraamassa "Yli synkän virran". Valentine on näytellyt muun muassa elokuvissa "Mars hyökkää!" ja "Foreign Correspondents" ja vierailevana tähtenä sarjoissa "Ammu vaan!" (Just Shoot Me), "Will & Grace", "Dharma ja Greg" ja "Siskoni on noita". Valentine on myös ääninäytellyt peleissä ja .


title: Steve Valentine

text: Valentine asui Los Angelesissa entisen vaimonsa, Sharin, ja heidän kahden kissansa kanssa, kunnes he erosivat joulukuussa 2005. Hän nauttii ratsastuksesta, vuoristoradoista ja tanssimisesta, ja on myös kokenut taikuri.


title: Steve Valentine

text: Näyttelijänä


title: Steve Valentine

text: im in the band (2010)


title: Steve Valentine

text: Kirjoittaja


title: Alvarezsaurus

text: Alvarezsaurus oli pieni, kevytrakenteinen, linnunkaltainen teropodi ja dinosaurussuku. Se käveli kahdella jalalla. Sukuun kuului yksi laji, "A. calvoi". "Alvarezsaurus" eli 80 miljoonaa vuotta sitten myöhäisellä liitukaudella. "Alvarezsauruksen" fossiileita on löydetty Argentiinasta.


title: Alvarezsaurus

text: "Alvarezsauruksesta" on löydetty selkänikama, lapaluu, osittainen lantio ja osittaiset takaraajat sekä hampaita. Kalloa ei ole löydetty.


title: Alvarezsaurus

text: Vaikka "Alvarezsauruksen" luuranko on epätäydellinen, siitä on saatu selville että kyseisellä dinosauruksella oli pitkät jalat, pitkät hampaat, lyhyet eturaajat, pitkä S-asennossa ollut kaula sekä pitkä ja ohut häntä. Häntä oli yli puolet "Alvarezsauruksen" pituudesta. Pitkät jalat osoittavat että "Alvarezsaurus" oli nopea juoksemaan. Kuten sukulaisensa, "Alvarezsaurus" tunnetaan eturaajoista joissa kummassakin oli yksi suuri kynsi. Yleinen yksimielisyys on että "Alvarezsaurus" on käyttänyt kynsiään kolojen tekemiseen termiittikekoihin. Mallintamistutkimukset eivät kuitenkaan ole esittäneet paljon tukea tälle teorialle. Saattaa olla että eturaajojen todellinen tarkoitus pysyy yhä tuntemattomana.


title: Alvarezsaurus

text: "Alvarezsaurus" tarkoittaa "Alvarezin liskoa". "Alvarezsaurus" on nimetty historioitsija Don Gregorio Alvarezin mukaan. Hänen mukaan on myös nimetty muun muassa "Alvarezsauridae"-heimo, johon alvarezsaurit kuuluvat.


title: Alvarezsaurus

text: "Alvarezsaurus" on ensimmäinen löydetty alvarezsauri. Myöhemmin tämä ryhmä nimettiin alvarezsaureiksi "Alvarezsauruksen" mukaan.


title: Alvarezsaurus

text: "Alvarezsaurus" luokiteltiin alun perin dinosauruksiin, mutta myöhemmissä tutkimuksissa se uudelleenluokiteltiin lentokyvyttömäksi linnuksi. Myöhemmät löydökset alvarezsaureista ovat johtaneet kaikkien alvarezsaurien, "Alvarezsaurus" mukaan lukien, luokitteluun dinosauruksiksi (katso haplocheirus sollers).


title: Alvarezsaurus

text: "Alvarezsauruksen" pituus oli kaksi metriä ja paino 20 kilogrammaa.


title: Alvarezsaurus

text: Toinen samasta muodostelmasta kuin "Alvarezsaurus" löydetty alvarezsauri on achillesaurus. Sen on tosin esitetty olevan "Alvarezsauruksen" synonyymi.


title: Unplugged (Alice in Chains)

text: Unplugged on yhtyeen Alice in Chains livealbumi. Se nauhoitettiim Brooklynin musiikin akatemian Majestic-teatterissa osana "MTV Unplugged" -konserttisarjaa, joka sisältää akustisia versioita esittävän yhtyeen kappaleista. Show näytettiin MTV:llä 28. toukokuuta 1996. Konsertti oli yhtyeen ensimmäinen kahteen ja puoleen vuoteen ja myös yksi yhtyeen viimeisiä esiintymisiä Layne Staleyn kanssa. CD:n lisäksi konsertti julkaistiin myös kokopitkänä DVD:nä.


title: Unplugged (Alice in Chains)

text: Kappaleet "Angry Chair," "Frogs," ja "Killer Is Me" leikattiin alkuperäisestä esityksestä MTV:llä, mutta ovat mukana sekä CD:llä että DVD:llä.


title: Heikki Kallio (shakinpelaaja)

text: Heikki Julius Kallio (s. 15. lokakuuta 1980 Vaasa) on suomalainen shakin suurmestari.


title: Heikki Kallio (shakinpelaaja)

text: Kallion ELO-vahvuusluku on ollut korkeimmillaan FIDEn listoilla 2522 pistettä (tammikuun 2002 listoilla), mikä on toiseksi korkein saavutus Suomessa (Tomi Nybäckin jälkeen). Hänen saavutuksiaan ovat muun muassa voitto Budapestin First Saturday -shakkiturnauksessa maaliskuussa 2005 (tuloksella 8,5/11).


title: Rudolf Slánský

text: Rudolf Slánský (s. 31. heinäkuuta 1901 Nezvestive – 3. joulukuuta 1952 Praha) oli tšekkoslovakialainen poliitikko ja Tšekkoslovakian kommunistisen puolueen pääsihteeri toisen maailmansodan jälkeen. Tšekkoslovakian sisäministerinä hän oli yksi merkittävimmistä poliittisen terrorin toimeenpanijoista. Slánský vangittiin marraskuussa 1951 ja tuomittiin näytösoikeudenkäynnissä vakoilusta ja sionismista. Hänet teloitettiin joulukuussa 1952.


title: Rudolf Slánský

text: Slánský opiskeli Plzeňin kaupallisessa akatemiassa. Ensimmäisen maailmansodan jälkeen hän muutti Prahaan, missä hän tutustui vasemmistolaisiin ajatuksiin. Slánský liittyi Tšekkoslakian kommunistiseen puolueeseen, kun se oli eronnut sosiaalidemokraattisesta puolueesta 1921. Hän yleni puolueessa ja hänestä tuli Klement Gottwaldin apulainen. Puolueen viidennessä kongressissa vuonna 1929 Slánský nimettiin puolueen presiudimiin ja politbyroon jäseneksi.


title: Rudolf Slánský

text: Vuosina 1929–1935 Slánský toimi maan alla laittomassa kommunistisessa puolueessa. Vuonna 1935 Slánský ja Gottwald valittiin kansalliskokoukseen. Slánskýn, joka oli juutalainen, täytyi paeta Neuvostoliittoon saksalaisten miehitettyä Sudeettialueet lokakuussa 1938. Neuvostoliitossa Slánský toimi Radio Moskovassa Tšekkoslovakiaan lähetettyjen radio-ohjelmien toimittamisessa. Slánský organisoi Tšekkoslovakian armeijan yksiköt, joiden kanssa hän palasi Tšekkoslovakiaan 1944 osallistumaan Slovakian kansannousuun.


title: Rudolf Slánský

text: Vuonna 1945 Slánský tapasi Tšekkoslovakian Lontoon ja Moskovan pakolaishallituksen jäseniä, mikä johti kansanrintamahallituksen kokoamiseen Edvard Benešin johdolla. Slánskýsta tuli kommunistipuolueen pääsihteeri 8. edustajakokouksessa maaliskuussa 1946. Vuonna 1948 kommunistinen puolue otti vallan maassa niin sanotussa Prahan kaappauksessa. Slánskýsta tuli sisäministeri, jonka tärkeänä tehtävänä oli stalinistisen kurin toimeenpano. Hän sai korkeimman Sosialismin kunniamerkin heinäkuussa 1951.


title: Rudolf Slánský

text: Marraskuussa 1951 Slánský ja 13 muuta henkilöä pidätettiin ja vangittiin syytettynä titolaisiksi, trotskilaisiksi ja sionisteiksi. Slánskýa syytettiin vakoilusta länsikapitalismin hyväksi toimivan salaliiton jäsenenä. Slánskýa rasitti hänen kosmopoliittinen maineensa, joka antoi Gottwaldille ja hänen tukijalleen Antonín Zápotockýlle mahdollisuuden syyttää häntä porvariksi. Gottwald päätti mahdollisesti turvata oman turvallisuutensa uhraamalla Slánskýn Stalinin ”kansallisiin kommunisteihin” kohdistuvassa ”puhdistuskampanjassa”. Toisten historioitsijoiden mukaan Slánskýn vallanhalu ja Gottwaldin aseman heikentäminen presidentti Benešin kuoleman jälkeen johti valtakamppailuun heidän välillään. Gottwald aloitti syyttämällä Slánskýn lähimiehiä Otto Šlingia ja Bedřich Reicinia rikoksista puoluetta vastaan. Slánský sai myös syyn talouden ja teollisuuden ongelmista.


title: Rudolf Slánský

text: Prahan oikeudenkäynti alkoi 20. marraskuuta 1952. Oikeudenkäynnissä oli merkittäviä antisemitistisiä piirteitä: kolmestatoista syytetystä kymmenen oli Slánskýn lisäksi juutalaisia. Slánský tuomittiin syyllisenä ”trotskilais-titolais-siionistisesta toiminnastaan amerikkalaisen imperialismin hyväksi” ja hirtettiin Pankrácin vankilassa 3. joulukuuta 1952. Hänen ruumiinsa poltettiin ja tuhkat siroteltiin tielle Prahan ulkopuolelle.


title: Rudolf Slánský

text: Stalinin kuoleman ja tuomitsemisen jälkeen Antonín Novotný syytti Slánskýa stalinististen metodien tuomisesta kuulusteluihin Tšekkoslovakiassa. Slánský ja muut puhdistuksen uhrit puhdistettiin syyllisyydestä huhtikuussa 1963 ja rehabilitoitiin toukokuussa 1968. Slánský oli korkea-arvoisin Tšekkoslovakiassa teloitettu poliitikko; myöhemmin epäsuosioon joutuneet johtajat vain erotettiin ja laitettiin eläkkeelle.


title: Nothing Safe: The Best of the Box

text: Nothing Safe: Best of the Box on grunge-yhtye Alice in Chainsin kokoelma-albumi. Sen julkaisi Columbia Records -levy-yhtiö 29. kesäkuuta 1999.


title: Nothing Safe: The Best of the Box

text: Albumi on yhtyeen ensimmäinen kokoelma-albumi. Se sisältää kappaleita "Alice in Chainsin" edellisiltä albumeilta "Facelift", "Alice in Chains", "Sap", "Dirt", ja "Jar of Flies", sekä siinä on yksi ennen julkaisematon kappale "Get Born Again".


title: Jennifer Finnigan

text: Jennifer Christina Finnigan (s. 22. elokuuta 1979 Montreal, Quebec) on kanadalainen näyttelijä. Hänet tunnetaan Emmy-voitokkaasta roolistaan Bridget Forresterina yhdysvaltalaisessa saippuasarjassa "Kauniit ja rohkeat" ("The Bold and the Beautiful") vuosina 2000–2004.


title: Jennifer Finnigan

text: Finnigan näytteli tilannekomediassa "Student Bodies" ja tv-elokuvassa "The Stalking of Laurie Show" joulukuussa 2000. Vuonna 2000 hän myös näytteli Taraa jaksossa ”The Tale of the Last Dance” 7. tuotantokaudella sarjassa "Pelottaako?".


title: Jennifer Finnigan

text: Vuonna 2004 Finnigan nähtiin Almay-kosmetiikan mainoksissa. Lisäksi esiintyi kymmenessä "Yli synkän virran" -jaksossa patologi Devan Maguirena 2004. Vuonna 2005 hän näytteli Marni Flissia NBC:n sarjassa "Committed", jota lähetettiin vain 13 jaksoa ennen kuin sarja lopetettiin vähäisten katsojalukujen takia.


title: Jennifer Finnigan

text: Hänellä oli Alex Sinclairin rooli "Dead Zone" -sarjassa, jaksoissa ”Double Vision”, ”A Very Dead Zone Christmas” ja "Exile". Vuosina 2005–2007 Finnigan oli tähtenä CBS:n draamasarjassa "Kodinpuolustaja", näytellessään yleistä syyttäjää.


title: Jennifer Finnigan

text: Finnigan on ainoa henkilö, joka on voittanut kolme peräkkäistä "Daytime Emmy Awardia" (29th, 30th, 31st Award). Kaikki ”erinomaisena nuorena näyttelijänä” (Outstanding Younger Actress) hänen roolistaan Bridget Forresterina "Kauniissa ja rohkeissa".


title: Jennifer Finnigan

text: Finnigan meni naimisiin näyttelijä Jonathan Silvermanin kanssa 7.6.2007 Mykonosin saarella Kreikassa.


title: Eugene Byrd

text: Eugene Byrd (s. 28. elokuuta 1975 Philadelphia, Pennsylvania) on yhdysvaltalainen näyttelijä. Hän on ollut muun muassa elokuvissa "Sleepers", "8 Mile", "Lift" ja "Anacondas:The Hunt for the Blood Orchid". Hän näytteli tohtori Sidney Trumainea televisiosarjassa "Yli synkän virran".


title: Jesolo

text: Jesolo (venetsiaksi "Gèxoło") on kaupunki Italian Veneton alueella Venetsian metropolikaupungissa Adrianmeren rannalla. Jesolossa on arviolta 26 122 asukasta (vuonna 2015) ja sen pinta-ala on 95,2 neliökilometriä.


title: Jesolo

text: Jesolossa on rantakatu, kävelykatu ja kaksi pitkää bulevardia. Alueen läntisestä niemenkärjestä itäiseen niemenkärkeen on 15 kilometriä. Jesolo on kesäisin suosittu matkailukohde.


title: Rosemary Clooney

text: Rosemary Clooney () oli yhdysvaltalainen laulajatar ja näyttelijätär.


title: Rosemary Clooney

text: Hän oli suosittu laulaja etenkin 1940- ja 1950-luvuilla, jolloin hän lauloi lukuisia ikivihreitä kappaleita. Sen lisäksi hän loi uran näyttelijänä ja hänen tunnetuin elokuvansa on "Valkea joulu" (, 1954) jossa hän näytteli yhdessä Bing Crosbyn, Vera-Ellenin ja Danny Kayen kanssa. Vuonna 2002 hänet palkittiin elämäntyö-Grammyllä. Hän sai myös laulajan urastaan tähden Hollywood Walk of Famelle.


title: Rosemary Clooney

text: Rosemary Clooney oli George Clooneyn täti; George Clooneyn isä, tunnettu televisiopersoonallisuus Nick Clooney, oli hänen veljensä. Rosemary Clooney oli naimisissa kolme kertaa, joista näyttelijä José Ferrerin kanssa kahdesti. Heillä oli viisi lasta. Hänen kolmas ja viimeinen avioliittonsa solmittiin vuonna 1997 Dante DiPaolon kanssa. Se avioliitto kesti aina Clooneyn kuolemaan asti. Rosemary Clooney kuoli keuhkosyöpään.


title: Far Arden

text: Far Arden on suomalainen rockyhtye, joka perustettiin vuonna 1987. Silloin kokoonpano oli Esko Nevalainen (laulu, kitara), Jamppa GT Heikkinen (rummut), Ari-Matti Jänkälä (basso), Juha Lindberg (kitara) ja Arto Willman (kosketinsoittimet). Willman vaihtui pian kitaristi Eero Mahkoseen. Tämä kokoonpano levytti vuonna 1989 ensimmäisen singlen "Lisa". Debyytin jälkeen seurasi kaksi singleä, yksi ep ja ensimmäinen kokopitkä albumi "Wind and Change" vuonna 1993. Pian tämän jälkeen Jänkälä ja Mahkonen jättivät yhtyeen ja heidän tilalleen tulivat Jari Pietilä (kitara) ja Esa Koukkari (basso). Vuonna 1996 myös alkuperäinen kitaristi Juha Lindberg lopetti. Tämä kokoonpano alkoi vuonna 1998 nauhoittaa levyä "Free Pictures" (2001). Nauhoituksien aikana rumpali Heikkinen vaihtui Jarkko Aroon. Levyn ilmestymisen jälkeen kokoonpanoon tuli kosketinsoittaja Juha Sutela ja basisti vaihtui Lauri Väkevään. Vuonna 2005 basistiksi tuli Asko Karhunen. Kesällä 2012 ilmestyi Far Ardenin kolmas levy "Songs of Intuition". Vuoden vaihteessa 2012-2013 pitkäaikainen rumpali Jarkko Aro vaihtui Ari Harjuun. Vuoden 2016 lopussa basisti Asko Karhusen eron jälkeen bassoa on soittanut Pekka Kotila.


title: Musta Leski (sarjakuvahahmo)

text: Musta Leski () on nimitys kahdelle eri Marvel-kustantamon sarjakuvissa esiintyvälle venäläiselle vakoojalle. Näistä ensimmäinen ja parhaimmin tunnettu oli Natalia Romanova a.k.a. Natasha Romanoff, jonka ensiesiintyminen tapahtui amerikkalaisen "Tales of Suspense" -lehden numerossa 52 vuonna 1964. Tämän Mustan Lesken loivat Stan Lee, Don Rico ja Don Heck. Nimitys oli kuitenkin jonkin aikaa toisen venäläisen naisen Yelena Belovan hallussa.


title: Musta Leski (sarjakuvahahmo)

text: Natasha syntyi Stalingradissa (nyttemmin Volgograd). Hänen vanhempansa kuolivat tulipalossa Natashan ollessa vielä lapsi. Natashan pelasti liekeistä mies nimeltään Ivan Petrovitch, joka otti nuoren Natashan huostaansa. Myöhemmin KGB koulutti hänestä yhdessä muiden lukuisten nuorten naisten kanssa vakoojan ja harjaannutti Natashan myös voimistelussa ja kamppailulajien taidossa. Venäläiset tiedemiehet varustivat hänet korkeateknologisilla aseilla, joista tunnetuimmat ovat ranteisiin asennetut energia-aseet, joiden ammuksia Natasha kutsuu "Lesken pistoiksi". Hänelle annetaan koodinimi Musta Leski ja Natashan mieleen asennetaan vääriä muistoja, joiden tarkoitus on taata Lesken lojaalisuus. Esiintyessään ensimmäisiä kertoja sarjakuvien sivuilla Leski ei käyttänyt naamiota tai supersankareille tyypillistä asua. Hänen asunaan oli aamutakki. Myöhemmin Musta Leski siirtyy toimimaan Yhdysvaltoihin ja kehittää romanttisen ihastuksen Haukansilmää kohtaan.


title: Musta Leski (sarjakuvahahmo)

text: Natasha kasvaa varsinaiseksi femme fataleksi, jonka ensimmäinen tehtävä on vietellä amerikkalainen asetehtailija Tony Stark. Jouduttuaan kahnauksiin Starkin alter egon, eli Rautamiehen (Iron Man) kanssa, Musta Leski loikkaa Yhdysvaltoihin ja liittyy Kostajiin naamiosankarina.


title: Andor Lilienthal

text: Andor (André) Arnoldovitš Lilienthal (5. toukokuuta 1911 Moskova – 8. toukokuuta 2010 Budapest) oli unkarilainen shakin suurmestari. Hän pelasi uransa aikana kymmentä maailmanmestaria vastaan, voittaen Emanuel Laskerin ja José Raúl Capablancan, Max Euwen, Aleksandr Aljehinin (kevyessä pelissä), Mihail Botvinnikin sekä Vasili Smyslovin.


title: Andor Lilienthal

text: Lilienthal syntyi Moskovassa ja muutti vanhempiensa kotimaahan Unkariin kaksivuotiaana. Hieman boheemin maineen saava Lilienthal siirtyi nuorena ensin Wieniin ja siten Berliiniin, asuen myöhemmin myös Pariisissa. Takaisin Neuvostoliittoon hän muutti 1935-36 ja sai maan kansalaisuuden 1939, palaten 1975 taas asumaan nuoruutensa Budapestiin.


title: Andor Lilienthal

text: Lilienthal vietti 96-vuotispäiväänsä Budapestissa 2007. Vanhoilla päivilläänkin hän ajoi yhä autoa ja kirjoitti artikkeleita shakkilehtiin. Lilienthal oli kuollessaan shakin suurmestareista iäkkäin.


title: Andor Lilienthal

text: Lilienthal edusti Unkaria shakkiolympialaisissa vuosina 1933, 1935 ja 1937 saavuttaen kaksi henkilökohtaista kultamitalia ja yhden joukkuehopean.


title: Seututie 204

text: Seututie 204 kulkee Liedon asemalta valtatieltä 9 Pyhäjärven itäpuolitse Pöytyän Yläneen ja Säkylän kautta Euraan valtatielle 12. Tie kulkee myös Turun kaupungin sekä Auran kunnan alueella. Tie on seututieksi varsin leveä 100 km/h nopeusrajoituksineen. Tien pituus on 70 kilometriä.


title: Seututie 204

text: Tien kanssa risteää useita seutu- ja yhdysteitä. Tien varrella on Kuhankuonon retkeilyreitistö.


title: Tms

text: Lyhenteet tms tai TMS voivat tarkoittaa:


title: Englantilainen aamiainen

text: Englantilainen aamiainen () on osa Englannin ruokaperinnettä. Se on monesta ainesosasta koottu tuhti annos, jota nautitaan toisinaan myös lounaaksi tai päivälliseksi. Ruoalla on vuosisataiset perinteet, ja nykyisen koostumuksensa se sai 1900-luvun alussa. Vuosisadan puolivälistä lähtien perinteinen englantilainen aamiainen on ollut yleinen kaikkien Britannian kansankerrosten ruokapöydissä.


title: Englantilainen aamiainen

text: Perinteisen englantilaisen aamiaisen historia ulottuu 1300-luvulle. Perinteen aloitti englantilainen maalaisaateli. Viktoriaanisella ajalla englantilainen aamiainen kehitettiin taitoa vaativaksi lajiksi, jonka kautta varakkaat saattoivat korostaa varallisuuttaan, hyvää makuaan ja kasvatustaan. Edvardiaanisella ajalla aineosat yhdenmukaistettiin. Englantilaisesta aamiaisesta tuli yleinen aamiaisruokalaji Britannian hotelleissa, junissa ja muissa paikoissa, ja täysi englantilainen aamiainen levisi myös keskiluokan perheaamiaiseksi. Kun myös työväenluokka otti sen omakseen, samanlaisen englantilaisen aamiaisen söi 1950-luvulla jo puolet briteistä. Ruoka nautittiin tyypillisesti pienessä ja halvassa kahvilassa, joka tarjosi paistettuja ruokia. Perinteinen englantilainen aamiainen on Britanniassa edelleen suosittu kaikissa kansankerroksissa. Sitä nautitaan usein myös lounaaksi tai päivälliseksi.


title: Englantilainen aamiainen

text: Täysi englantilainen aamiainen on tuhti annos. Sen tyypilliset ainesosat ovat Englantilaisen aamiaisyhdistyksen mukaan pekoni, munat, brittiläinen makkara, uunipavut, paistettu tomaatti, paistetut sienet, verimakkara sekä paistettu ja paahdettu leipä. Paikallista vaihtelua kuitenkin esiintyy, ja oikeista ainesosista käydään Britanniassa edelleen keskustelua. Ruoan kanssa nautitaan teetä tai kahvia sekä appelsiinituoremehua. Leivälle voidaan levittää hilloa, voita tai marmeladia.


title: Englantilainen aamiainen

text: Oikeaan englantilaiseen aamiaiseen kuuluu "Culinaria"-teoksen mukaan viisi ruokalajia. Klassisessa englantilaisessa aamiaisessa ne tarjotaan erikseen. Ensimmäinen ruokalaji koostuu lasillisesta appelsiinimehua tai puolikkaasta greipistä, joka on maustettu sokerilla. Myös muita hedelmiä voidaan nauttia. Toiseen ruokalajiin kuuluu kaurapuuroa tai maissihiutaleita. Puuro maustetaan voisilmällä, suolalla, fariinisokerilla ja maidolla. Maissihiutaleet syödään rapeina maidon kera. Kolmanteen ruokalajiin kuuluu munia ja pekonia sekä lisäkkeitä kuten grillattuja tomaatteja, sieniä, prinssinakkeja tai makkaroita. Neljännessä ruokalajissa on kalaa tai lihaa, kuten savusilliä, lampaan munuaisia tai "kedgereetä", joka on kalasta ja riisistä tehty curryruoka. Viides ruokalaji koostuu paahtoleivästä, jolle sivellään marmeladia tai hilloa. Papuja voidaan syödä niin paahtoleivän päällä kuin lihankin kera. Aamiaisen kanssa juodaan useasti teetä.


title: Conrad Black

text: Conrad Moffat Black, Baron Black of Crossharbour, PC, O.C., KCSG (s. 25. elokuuta 1944 Montreal) on kanadalaissyntyinen liikemies ja entinen lehtimagnaatti. Black luopui Kanadan kansalaisuudestaan vuonna 2001 saadessaan elinikäisen aatelisarvon päästäkseen Ison-Britannian ylähuoneeseen. Black oli konservatiivipiirien johtava mielipidevaikuttaja ja hallitsi noin 600 lehteä, joihin kuuluivat mm. "The Daily Telegraph", "Chicago Sun Times", "The Jerusalem Post", "National Post" ja "The Sydney Morning Herald". Hänet tuomittiin myöhemmin petoksista ja kavalluksista 6,5 vuoden vankeuteen Yhdysvalloissa.


title: Conrad Black

text: Blackin isä George Montegu Black, Jr. oli kansainvälisen panimoyrityksen Canadian Breweries johtaja. Hänen äitinsä oli Jean Elizabeth Riley, Great-West Life Assurance Companyn perustajan Conrad Stephenson Rileyn tytär.


title: Conrad Black

text: Blackin liikemiesura alkoi varhain, kun hän 14-vuotiaana myi käymässään torontolaisessa eliittikoulussa Upper Canada Collegessa luokkatovereilleen varastettuja koepapereita yhteensä 1400 $ hintaan. Hän joutui erotetuksi koulusta, mutta suoritti kuitenkin tutkinnon historiasta Carleton Universityssa, oikeustieteestä Lavalissa MA:n McGillissa.


title: Conrad Black

text: Blackin perhe perusti Ravelston Corporationin vuonna 1969 sijoituksiaan varten. Se osti ja toimitti pientä englanninkielistä "Sherbrooke Recordia" Sherbrookessa Québecissa. Vuonna 1971 Black perusti Sterling Newspapers Groupin. Vuonna 1978 hän nousi Argus Corporationin johtoon, josta asemasta perusti Hollinger Groupin.


title: Conrad Black

text: Vuonna 1985 "The Economistin" toimittaja Andrew Knight sai Blackin suostuteltua sijoittamaan kituvaan "The Daily Telegraphia" julkaisevaan Telegraph Groupiin. Tällä Black teki sisääntulon brittiläiseen mediaan. 1990-luvulle mennessä hänen yhtiöillään oli yli 400 sanomalehteä Pohjois-Amerikassa ja hän hallitsi 60 % lehdistä Kanadassa, sekä satoja Yhdysvalloissa, Isossa-Britanniassa, Australiassa ja Israelissa. Vuonna 1999 Hollingerin tulot olivat kaksi miljardia vuodessa. Monista näistä hän luopui vuosikymmenen lopulla, kuten myydessään 150 lehteä CanWest Global Communications Corpille.


title: Conrad Black

text: Kuningatar tarjosi Blackille aatelisarvoa jo aiemmin pääministeri Tony Blairin neuvosta ja William Haguen pyynnöstä. Kuitenkin Kanadan pääministeri Jean Chrétien esti tämän vedoten vuoden 1919 Nicklen päätökseen, jonka mukaan kuningattaren ei pitäisi myöntää aseman tai aatelisarvon sisältäviä arvonimiä kanadalaisille. Black otti kaksoiskansalaisuuden ja luopui myöhemmin kokonaan Kanadan kansalaisuudesta, jolloin sai aatelisarvon "Baron Black of Crossharbour in the London Borough of Tower Hamlets", ja istui ylähuoneessa konservatiivipuolueen riveissä. Hän on myös kuningattaren Kanadan valtaneuvoston jäsen vuodesta 1992.


title: Conrad Black

text: Black ja vaimonsa Barbara Amiel tunnettiin ylellisistä juhlistaan, joita he järjestivät kotonaan Lontoon Kensingtonissa. Heillä oli huvilat myös Torontossa ja Palm Beachilla ja asunto Manhattanilla.


title: Conrad Black

text: Black kirjoitti aikoinaan pro gradunsa Québecin provinssin pääministeristä Maurice Duplessisista ja se julkaistiin kirjana 1977 nimellä "Duplessis" (ISBN 0-7710-1530-5).


title: Conrad Black

text: Black julkaisi myös omaelämäkertansa 1993 nimellä "A Life in Progress" (ISBN 9781550135206).


title: Conrad Black

text: Hänen ollessaan Hollinger Internationalin toimitusjohtajana yhtiö käytti miljoonia Yhdysvaltain presidentti Franklin D. Rooseveltin yksityisten paperien hankkimiseen. Näistä muotoutui 1280-sivuinen elämäkerta "Franklin Delano Roosevelt, Champion of Freedom" (ISBN 978-1586481841), joka julkaistiin 2003.


title: Conrad Black

text: Hän on myös julkaissut vaihtoehtoista historiaa käsittelevän "What Might Have Been", joka spekuloi sillä ajatuksella, etteivät japanilaiset olisi hyökänneet Pearl Harboriin vuonna 1941.


title: Conrad Black

text: Vuonna 2007 Black julkaisi Richard M. Nixonin elämäkerran nimeltä "Richard M. Nixon: A Life in Full" (ISBN 978-1586485191), joka sekin käsittää 1152 sivua.


title: Conrad Black

text: Vuoden 2003 tienoilla osakkeenomistajat alkoivat kyseenalaistaa Blackin toimitusjohtajana ja johtokunnan puheenjohtajana johtaman Hollinger Internationalin taloudenpitoa. Hollingerin johtokunnan muodostaman komission mukaan Blackille ja johtajille oli maksettu ylimääräistä ja osakkeenomistajat vaativat sen takaisinmaksua. Vuoden 2004 alussa Hollinger Internationalin johtokunta erotti Blackin ja haastoi hänet oikeuteen 200 miljoonan vahingonkorvauksista.


title: Conrad Black

text: Blackin lakiongelmat muuttuivat rikostutkinnaksi marraskuussa 2005, kun Chicagon syyttäjänvirasto haastoi hänet oikeuteen kahdeksasta postihuijauksesta ja yhdestä verkkohuijauksesta. Joulukuussa syytteisiin lisättiin rahanpesu, oikeuden toiminnan vaikeuttaminen ja pimeät kaupat (racketeering). Vuonna 2006 nostettiin syytteet veropetoksesta.


title: Conrad Black

text: Black joutui oikeuteen maaliskuussa 2007. Osakkeenomistajilta oli kavallettu yhteensä 6,4 miljoonaa dollaria (3,2 miljoonaa puntaa) kolmen kaupan yhteydessä, josta Black sai itse suoraan 3,5 miljoonaa dollaria. Hän syyllistyi myös oikeuden vaikeuttamiseen tuhotessaan todisteita jutun aikana. Valvontakamera kuvasi hänet 20. toukokuuta 2005 Torontossa kantamassa 13 laatikkoa papereita toimistostaan Cadillaciinsa.


title: Conrad Black

text: Black tuomittiin 13. heinäkuuta 2007 oikeuden vaikeuttamisesta ja kolmesta mail fraudista. Hän sai 6,5 vuoden tuomion.


title: Habib Bourguiba

text: Habib Ben Ali Bourguiba (3. elokuuta 1903 Monastir, Ranskan Tunisia – 6. huhtikuuta 2000 Monastir, Tunisia) oli kansainvälisesti tunnettu tunisialainen valtiomies. Hän toimi maansa ensimmäisenä presidenttinä vuosina 1957–1987. Bourguiba oli mukana maansa itsenäisyysliikkeessä pyrkimyksenä irtaantua Ranskasta.


title: Habib Bourguiba

text: Bourguiba syntyi Monastirissa kahdeksasta sisaruksesta nuorimmaksi. Hän aloitti opintonsa Tunisissa ja lähti sen jälkeen Pariisin yliopistoon lukemaan lakia ja valtio-oppia. Pariisissa ollessaan hän tutustui Mathilde Lorainiin, jonka kanssa hän meni naimisiin vuonna 1927. Bourguiballe ja Lorainille syntyi saman vuoden 9. huhtikuuta poika, Habib Bourguiba nuorempi, joka ryhtyi myös poliitikoksi. Käännyttyään islaminuskoon Lorain otti käyttöön nimen Moufida Bourguiba.


title: Habib Bourguiba

text: Bourguiba palasi perheensä kanssa Tunisiaan ja liittyi vuonna 1928 sanomalehtiin "l’Etendard Tunisien" ja "Sawt At-Tunisi". Ranskan viranomaiset syyttivät Bourguibaa "yllytyksestä rotusortoon". Sen jälkeen hän perusti siirtomaavaltaa vahvasti vastustaneen lehden "L'Action Tunisienne".


title: Habib Bourguiba

text: Bourguiba vietti toisen maailmansodan ensimmäiset vuodet vankeudessa. Hän nousi Tunisian presidentiksi tasavallan synnyttyä 25. heinäkuuta 1957. Kylmän sodan vuosina Bourguiban Tunisialla oli läheiset suhteet Yhdysvaltoihin. Presidentin aikana Tunisiassa toteutettiin useita merkittäviä uudistuksia; mm. naisten oikeudet paranivat moniavioisuuden tultua kriminalisoiduksi ja avioeron laillistetuksi. Uudistettujen lakien mukaan tytöt eivät myöskään voineet mennä naimisiin 17 vuotta nuorempina.


title: Habib Bourguiba

text: Presidentti Bourguiba vieraili Suomessa vuonna 1963.


title: Habib Bourguiba

text: Maaliskuussa 1975 Tunisian kansalliskokous äänesti Bourguiban elinikäiseksi presidentiksi. 6. marraskuuta 1987 hän kuitenkin joutui eroamaan terveyssyistä ja korkean ikänsä johdosta. Hän kuoli 96-vuotiaana ja hänet on haudattu mausoleumiin Monastiriin.


title: Tarjanne

text: Tarjanne voi viitata seuraaviin asioihin:


title: Gremlin (sarjakuvahahmo)

text: Gremlin on Marvel-kustantamon sarjakuvissa esiintyvä superroisto. Gremlin esiintyi ensimmäisen kerran amerikkalaisen "Incredible Hulk" -lehden numerossa #187 vuonna 1975. Hahmon loivat Len Wein ja Herb Trimpe.


title: Gremlin (sarjakuvahahmo)

text: Gremlin on venäläinen mutantti, joka loi itselleen korkeateknologisen haarniskan voidakseen liittyä Neuvostosupersotilaisiin. Hän käytti hetken aikaa itsestään nimitystä Titaanimies, mutta kuoli taistelussa Rautamiestä vastaan.


title: Gremlin (sarjakuvahahmo)

text: Gremlin on mutantti, joka omaa neronlahjat radioaktiivisen säteilyn muutettua hänen aivojaan. Fyysisesti Gremlin on kuitenkin tavallista ihmistä heikompi.


title: Viasat Film

text: Viasat Film (aiemmin "TV1000" ) on maksullinen elokuvakanava, joka näkyy digitaalisesti antenni- ja kaapeliverkossa sekä satelliittijakelussa. Kanava on aloittanut toimintansa vuonna 1989 (Suomessa vuonna 1996) ja se on osa Viasat Broadcasting -yhtiötä. Viasat Filmillä on Suomessa enää neljä televisiokanavaa: "Viasat Film Premiere", "Viasat Film Family", Viasat Film Action ja "Viasat Film Hits". Viasat Film HD (vain Canal Digitalissa) teräväpiirtokanavat on kaikista Viasat Film -kanavista, paitsi Viasat Film Familystä ja Viasat Film Hitsistä. Viasat Film esittää elokuvia ympäri vuorokauden ilman mainoskatkoja. Suomessa Viasat Film on saatavilla Viasatin kautta sekä suomen- että ruotsinkielisenä. "Viasat Film Comedy" ja Viasat Film Family yhdistyi 5. huhtikuuta 2017 nimeksi Viasat Film Family.


title: Viasat Film

text: Alun perin TV1000 (nykyinen "Viasat Film") näkyi vain Ruotsissa. Myöhemmin kanava laajentui muihin Pohjoismaihin, Suomeen, Tanskaan ja Norjaan. Vuoden 2004 alussa, TV1000 East aloitti toimintansa, East suunnattiin Baltian maihin, Venäjälle, sekä muihin Itä-Euroopan maihin. Lokakuussa 2005 aloitettiin pelkästään venäläisiä elokuvia näyttävä kanava, TV1000 Russkoe Kino. Balkanin maihin tarkoitettu TV1000 Balkan aloitti lähetyksensä vuonna 2006. 1. maaliskuuta 2012 kaikki TV1000 -kanavat muuttuivat Viasat Film -kanaviksi.


title: Viasat Film

text: 1. syyskuuta 2004 TV1000 -kanavat järjesteltiin uudelleen, Cinema ja kolme muuta TV1000 -kanavaa lopettivat ja niiden tilalle tuli neljä uutta teemakanavaa. Nykyiset kanavat ovat seuraavanlaiset:TV1000 aloitti toimintansa vuonna 1989 Ruotsissa, nykyisin Viasat Film-kanavat näkyvät satelliittivälitteisinä koko Euroopassa sekä Keski- ja Pohjois-Aasiassa. Kaapeliverkoissa kanava on nähtävissä Norjassa, Tanskassa, Suomessa, Serbiassa, Bosnia ja Hertsegovinassa, Montenegrossa, Virossa ja Venäjällä


title: Ana Hickmann

text: Ana Hickmann (s. 1. maaliskuuta 1981 Santa Cruz do Sul, Rio Grande do Sul) on brasilialainen malli.


title: Ana Hickmann

text: Hickmann on tullut tunnetuksi huomattavan pitkistä jaloistaan, ja hän oli aiemmin Guinnessin ennätysten kirjassa ”maailman pitkäsäärisimpänä mallina”. Hän on 185 senttimetriä pitkä ja hänellä on vaalea tukka ja siniset silmät. Maxim-lehti sijoitti hänet vuonna 2004 sadan kuumimman naisen listan 47. ja vuonna 2005 85. sijalle.


title: Ana Hickmann

text: Hickmann meni 14. helmikuuta 1998 naimisiin Alexander Correan kanssa ollessaan täyttämässä vasta 17 vuotta.


title: British Council

text: British Council on Ison-Britannian kansainvälinen vuonna 1934 perustettu kulttuurisuhdeorganisaatio, joka toimii yli 100 maassa. British Council pyrkii luomaan Ison-Britannian kansalaisille kansainvälisiä mahdollisuuksia ja lujittamaan kulttuuri- ja yhteiskuntatyön kautta Ison-Britannian ja kohdemaiden suhteita. Kulttuurisuhteilla tarkoitetaan kansainvälisten suhteiden osa-aluetta, joka keskittyy edistämään dialogia ideoiden, tiedon, arvojen ja muiden kulttuuriin kuuluvien osa-alueiden välillä. Kulttuurisuhteilla voidaan katsoa voivan edistettävän kansallisia etuja, rakentaa suhteita ja edistää kulttuurista ymmärrystä.


title: British Council

text: British Council pyrkii tarjoamaan pääsyn Britannian kulttuuriin kielen, taiteen, yhteiskunnan ja koulutuksen muodossa. British Council edistää muun muassa aktiivisesti englannin kielen opiskelua ja sillä on yli 80 kielikoulua lähes 50 maassa. British Council on menoleikkausten johdosta joutunut arvioimaan uudestaan toimintaansa, kansainvälistä rooliaan ja läsnäoloaan Euroopassa. British Council on sulkenut muun muassa kirjastoja ja siirtänyt enenevissä määrin painopistettään Lähi-itään, islamilaiseen maailmaan ja nouseviin uusiin talouksiin. British Council toimii edelleen myös yli 40 Euroopan maassa.


title: British Council

text: British Council on toiminut Suomessa vuodesta 1945. Se sijaitsee nykyisin Helsingissä Annankadun Hub Helsingissä. Suomessa British Councilin pääpaino on yhteiskuntaohjelmassa ja erityisesti yhteiskunnan monimuotoisuuteen ja yhteiskunnalliseen yrittämiseen liittyvässä työssä.


title: British Council

text: British Council pyrkii toimimaan aktiivisesti yhdenvertaisuuteen ja tasa-arvoon liittyvissä hankkeissa ja on mukana esimerkiksi Finnish Business & Societyn (FiBS) kanssa luomassa Suomeen työelämän monimuotoisuus -peruskirjaa. British Council on mukana vuoden World Design Capital Helsingissä 2012 omalla Social Responsibility and Design –hankkeella. Siinä pyritään tutkimaan julkisten tilojen yhteisöllisyyttä ja kaupunkilaisten hyvinvointia osallistavan kaupunkisuunnittelun kautta.


title: British Council

text: British Council on ollut mukana myös Britanniassa menestyneen yhteiskunnallisen yrittäjyyden konseptin tunnettavuuden lisäämisessä puhuen muun muassa mahdollisuudesta käyttää lääkäriosuuskuntien voittoa palveluiden kehittämiseen. Lisäksi British Council on mukana muun muassa yhteiskunnallisen yrittäjyyden tapahtumassa Onnistamossa sekä Suomalaisen työn liiton juhlavuoteen kuuluvassa Helsingin Musiikkitalossa 24. syyskuuta 2012 järjestettävässä Suomalaisen Työn Gaalassa, jossa palkitaan suomalaisia yhteiskunnallisia yrittäjiä. British Council on myös hallinnoinut vuosittain myönnettäviä stipendejä Suomen kansalaisille maisteriopintoihin opiskelijoille Iso-Britanniaan.


title: Goethe-instituutti

text: Goethe-instituutti (Goethe-Institut) on Saksan valtion rahoittama järjestö, joka edistää saksan kieltä ja kulttuuria ei-saksankielisissä maissa. Se perustettiin vuonna 1951. Instituutti on nimetty Johann Wolfgang von Goethen mukaan.


title: Goethe-instituutti

text: Instituutin toimintaan kuuluu muun muassa kirjasto, saksan kielen kurssit ja erilainen yhteistoiminta järjestöjen, yritysten ja oppilaitosten kanssa.


title: Goethe-instituutti

text: Suomessa Goethe-instituutti sijaitsee Helsingissä. Sen johtajana on vuodesta 2010 toiminut Mikko Fritze.


title: Sissela Kyle

text: Sissela (Maria) Kyle (s. 17. marraskuuta 1957 Göteborg) on ruotsalainen näyttelijä ja koomikko. Hän on professori Gunhild Kylen ja Per Gunnar Kylen tytär.


title: Sissela Kyle

text: Kyle on työskennellyt Tukholman kaupunginteatterissa, Kuninkaallisessa draamateatterissa, Boulevardteaternissa ja Hamburger Börsissä. Lisäksi hän on usean vuoden ajan ollut arvostettu ohjelmanvetäjä Gaygalan-gaalassa.


title: Sissela Kyle

text: Vuonna 2005 Kyle palkittiin Karamelodiktstipendiet-stipendillä.


title: Sissela Kyle

text: Kylella on kaksi lasta: Martina ja Hjalmar.


title: Pasi Räsänen

text: Pasi Räsänen (s. 24. syyskuuta 1968) on suomalainen jääkiekkovalmentaja.


title: Pasi Räsänen

text: Hän on toiminut muun muassa Lahden Pelicansin A-junioreiden valmentajana. Räsänen toimi Jami Kaupin potkujen jälkeen hänen seuraajanaan Pelicansin päävalmentajana ennen Hannu Aravirran aloittamista päävalmentajana (Aravirta nimettiin Pelicansin päävalmentajaksi heti Kaupin potkujen jälkeen, mutta aloitti toimessa vasta vuodenvaihteen nuorten MM-kisojen jälkeen). Räsänen kuului Aravirran valmennustiimiin yhdessä Pasi Nurmisen kanssa ja oli mukana nostamassa Pelicansia pudotuspelijoukkueeksi monen vuoden tauon jälkeen. Räsänen kuului Pelicansin valmennustiimiin myös Mika Toivolan päävalmentajakaudella. Lokakuussa 2010 Toivolan irtisanomisen jälkeen Räsänen nimettiin Pelicansin päävalmentajaksi.


title: Pasi Räsänen

text: Kaudesta 2011–2012 alkaen Räsänen toimii Vaasan Sportin päävalmentajana. Hänen sopimuksensa seurassa on kaksivuotinen. Hänet vapautettiin tehtävästä helmikuussa 2014.


title: Pasi Räsänen

text: Räsäsen oma pelaajaura koostuu muutamasta kaudesta silloisissa 1. ja 2. divisioonissa 1990-luvun alkupuolella. Nykyään hän valmentaa Sapkoa.


title: Instituto Cervantes

text: Instituto Cervantes on vuonna 1991 perustettu Espanjan ulkoministeriön alainen instituuti, jonka tarkoitus on edistää espanjan kieltä ja Espanjan ja Latinalaisen Amerikan kulttuuria. Se on nimetty Miguel de Cervantesin mukaan ja sen suojelijana on kuningas Juan Carlos I.


title: Instituto Cervantes

text: Instituto Cervantes järjestää kielikokeita ja myöntää todistuksia () kielitaidosta kolmella tasolla.


title: Società Dante Alighieri

text: Società Dante Alighieri (Dante Alighieri -seura) on vuonna 1889 perustettu järjestö, jonka tavoite on edistää italian kieltä ja kulttuuria. Se on nimetty Dante Alighierin mukaan. Perustajat olivat triesteläistä sivistyneistöä, mukana mm. Giosue Carducci, Italian kansallisrunoilija, kirjailija ja kriitikko.


title: Società Dante Alighieri

text: Seuran pääpaikka sijaitsee Roomassa. Seuran paikallisosastoja kutsutaan nimellä “Comitato”. Paikallisosastoja on yhteensä jo yli 500, joista yli 400 Italian ulkopuolella. Suomessa toimii 13 paikallisosastoa:


title: Società Dante Alighieri

text:
Haapajarvi
Helsinki
Jyväskylä
Kemi
Kotka
Kuopio
Lappeenranta
Oulu
Pori
Rovaniemi
Tampere
Turku
Vaasa


title: Alliance française

text: Alliance française on ranskalainen järjestö, jonka tavoitteena on edistää ranskan kieltä ja kulttuuria. Sen päätavoitteena on ranskan opiskelu toisena kielenä. Järjestö perustettiin vuonna 1883, ja sen perustajiin kuuluivat mm. Louis Pasteur, Ferdinand de Lesseps, Jules Verne, Ernest Renan ja Armand Colin. Ranskan valtio kustantaa järjestön budjetista noin viisi prosenttia.


title: Alliance française

text: Alliance française järjestää kielikokeita ja myöntää sertifikaatteja viidellä tasolla.


title: Romain Grosjean

text: Romain Grosjean (s. 17. huhtikuuta 1986 Geneve, Geneven kantoni, Sveitsi) on sveitsiläis-ranskalainen rata-autoilija. Hänellä on sekä Sveitsin että Ranskan kansalaisuudet, mutta hän ajaa ranskalaisella lisenssillä.


title: Romain Grosjean

text: Grosjean ajaa Formula 1 -sarjassa Haas F1 Team -tallissa. Hän on voittanut sekä Formula 3 Euro Series -sarjan että Aasian GP2-sarjan kaudella 2007. Kaudella 2009 Grosjean ajoi seitsemän osakilpailua Formula 1 -sarjassa Renault-tallissa. Grosjean palasi GP2-sarjaan voittaen sarjan mestaruuden vuonna 2011.


title: Romain Grosjean

text: Grosjeanin ura alkoi kartingista vuonna 2000. Vuonna 2003 hän voitti ylivoimaisesti Sveitsin Formula Renault 1.6 -sarjan mestaruuden, voittaen kauden kymmenestä osakilpailusta jokaisen. Samalla hän ajoi jokaisessa kilpailussa myös kilpailun nopeimman kierroksen. Vuodeksi 2004 hän siirtyi isompiin formuloihin Ranskan Formula Renault -sarjaan. Ensimmäisellä kaudella ei vielä tullut mainittavaa menestystä, mutta kausi 2005 päättyi Grosjeanin mestaruuteen.


title: Romain Grosjean

text: Kaudeksi 2006 oli taas aika siirtyä pykälää isopiin formuloihin, ja Grosjean ajoi Formula 3 Eurosarjaa. Kauden päätteeksi hän pääsi Renault’n nuorten kuljettajien kehitysohjelmaan, josta F1-tasolle on noussut muun muassa Heikki Kovalainen ja Franck Montagny.


title: Romain Grosjean

text:
Kaudella 2007 Romain Grosjean voitti Formula 3 Eurosarjan mestaruuden ASM Formule 3 -tallissa. Hän voitti toiseksi sijoittuneen Sébastien Buemin 11 pisteellä. Kaudella 2008 Grosjean ajoi kilpaa GP2-sarjassa ART Grand Prix -tallissa voittaen kaksi kilpailua. Hän voitti Aasian GP2 -sarjan mestaruuden kaudella 2008. Grosjean jatkoi GP2-sarjassa kaudella 2009 Addax Teamissä voittaen kaksi kilpailua.
Grosjeanin ura Formula 1 -kilpakuljettajana alkoi Euroopan GP:ssä 2009, kun hän korvasi Renault’lla potkut saaneen Nelson Piquet’n. Hän ei saavuttanut pisteitä, vaan parhaaksi tulokseksi jäi Brasilian Grand Prix’n 13. sija.


title: Romain Grosjean

text: Kaudella 2010 Grosjean kilpaili FIA:n GT1-luokan MM-sarjassa. 20. heinäkuuta ilmoitettiin että Grosjean palaa GP2-sarjaan DAMS-talliin korvaten Hockenheimssa Jerome d'Ambrosion. Hän ei saavuttanut pisteitä. Myöhemmin elokuun lopussa Grosjean pääsi jälleen ajohommiin Spassa tuuraten tällä kertaa Hungaroringillä loukkaantunutta Ho-Pin Tungia. Hän ajoi sijoille kolme ja kuusi paluukilpailussaan. Grosjean ajoi vielä Italian ja Abu Dhabin kilpailuissa saavuttaen yhteensä kaksi kolmossijaa ja 14 pistettä.


title: Romain Grosjean

text: Grosjean voitti Auto GP -sarjan mestaruuden kaudella 2010, vaikka ajoi vain kahdeksan kilpailua kahdestatoista aloittaen kesken kauden DAMS:n kuljettajana. Grosjean ajoi kaudella 2011 täyden kauden GP2-sarjassa DAMS-tallissa ja samalla hän toimi kaudella 2011 Lotus-Renault-tallin testi- ja varakuljettajana. Hän ajoi Formula ykkösten kahdessa viimeisissä perjantain harjoituksissa. Grosjean kilpaili myös kaudella 2011 Aasian GP2-sarjassa voittaen jo toiseen kertaan sarjan mestaruuden. Grosjean hallitsi myös Euroopan GP2-sarjaa ja varmisti sarjan mestaruuden jo Belgian pitkässä kilpailussa sijoittumalla kolmanneksi. Hän voitti kauden aikana viisi kertaa ja lähti yhden kerran paalupaikalta.


title: Romain Grosjean

text: Kaudella 2012 Grosjean teki paluun Formula ykkösiin ajaen Lotus F1 Teamin kuljettajana Kimi Räikkösen tallikaverina. Hän yllätti monet ajamalla heti ensimmäisessä aika-ajossaan paluunsa jälkeen Australiassa kolmanteen ruutuun. Kilpailussa hän joutui keskeyttämään kolaroituaan Pastor Maldonadon kanssa. Grosjean keskeytti ulosajoon myös kauden toisen osakilpailun Malesiassa.


title: Romain Grosjean

text: Kiinan GP:ssä Grosjean saavutti ensimmäiset pisteensä ajamalla kuudenneksi. Seuraavassa Bahrainin GP:ssä Grosjean saavutti ensimmäisen palkintosijansa ajamalla kolmanneksi. Samaisessa kilpailussa hänen tallikaverinsa Räikkönen ajoi toiseksi. Espanjan GP:ssä Grosjean oli neljäs. Monacon GP:ssä Grosjean aiheutti ensimmäiseen mutkaan vaaratilanteen, jonka takia Kamui Kobayashi joutui keskeyttämään. Myös Grosjean keskeytti ensimmäiseen mutkaan. Kanadan GP:ssä Grosjean ajoi yllättäen toiseksi. Euroopan GP:ssä Grosjean oli vahvasti ajamassa toiseksi ja taistelemassa jopa voitosta, mutta joutui keskeyttämään moottorin laturin hajoamiseen.


title: Romain Grosjean

text: Belgian GP:n lähdössä Grosjean aiheutti kolarin, jossa muun muassa sekä Lewis Hamilton että Fernando Alonso joutuivat keskeyttämään. Tilanne oli Grosjeanin kauden kolmas keskeytys ensimmäisellä kierroksella. Tuomaristo langetti hänelle rangaistuksena yhden kilpailun kilpailukiellon Italian GP:n ajaksi. Kyseessä oli ensimmäinen kerta kauden jälkeen, jolloin kilpailukieltoa on käytetty rangaistuksena. Hänen tuuraajanaan ajoi tallin varakuljettaja Jérôme d’Ambrosio.


title: Romain Grosjean

text: Grosjean saavutti kauden aikana 96 pistettä sijoittuen sarjan kahdeksanneksi. Kauden välisissä aika-ajovertailuissa Grosjean oli tasoissa Räikkösen kanssa, 10-10.


title: Romain Grosjean

text: Kauden jälkeen Grosjeanin jatkaminen vaikutti epävarmalta hänen aiheuttamiensa kolarien vuoksi. Lotuksen tallipäällikkö ja Grosjeanin manageri Éric Boullier kuitenkin auttoi häntä säilyttämään kilpakuljettajan paikkansa kaudella 2013. Kauden avauskilpailussa hän sijoittui kymmenenneksi lähdettyään kilpailuun kahdeksannesta ruudusta. Malesian GP:ssä Grosjean sijoittui kuudenneksi ja Kiinan GP:ssä yhdeksänneksi. Bahrainin GP:ssä Grosjean ajoi kauden ensimmäisen palkintosijansa sijoittuen kolmanneksi. Kauden toisen palkintosijan Grosjean saavutti Saksan GP:ssä.


title: Romain Grosjean

text: Vaikka Grosjeanin alkukausi ei ollut ruusuinen, pääsi hän loistavaan vireeseen lähestyessä kauden loppua. Hän ajoi palkintopallille kolme kertaa peräkkäin Korean, Japanin ja Intian GP:ssä. Intian kilpailuun Grosjean starttasi vasta 17. lähtöruudusta. Japanin kilpailua Grosjean johti 40 kierroksen ajan, mutta joutui myöhemmin antautumaan Red Bullin autoille. Yhdysvaltain GP:ssä Grosjean ajoi kauden parhaan kilpailunsa ajaen maaliin toisena. Grosjean oli loppukaudesta ainoa kuljettaja, joka pystyi useassa peräkkäisessä kilpailussa haastamaan Red Bull -kuljettajat.


title: Romain Grosjean

text: Kaudella 2014 Grosjean sai uudeksi tallikaverikseen Williamsilta lähteneen Pastor Maldonadon, Räikkösen siirrytyä Lotukselta Ferrarille. Lotuksen huonon iskukyvyn takia Grosjean ei onnistunut keräämään kauden aikana kuin kahdeksan pistettä olemalla kahdeksas Espanjan ja Monacon osakilpailuissa. Kauden aikana Grosjean ilmaisi pettymyksensä tiimiradion välityksellä muun muassa moottorin tehoon.


title: Romain Grosjean

text: Grosjean keskeytti kauden ensimmäisen kilpailun Australiassa. Kiinassa Grosjean ajoi ensimmäistä kertaa pisteille. Hän ajoi pisteille myös Bahrainin, Espanjan ja Kanadan osakilpailuissa. Britannian Grand Prix'ssa Grosjean keskeytti avauskierroksella kolaroituaan tallikaverinsa kanssa. Belgiassa Grosjean ajoi kolmanneksi. Palkintosijoitus oli Grosjeanille ensimmäinen sitten Yhdysvaltain Grand Prix'n 2013. Venäjällä Grosjean ajoi rajusti päin seinää ja aiheutti turva-autotilanteen. Grosjean ei loukkaantunut ulosajossa.


title: Romain Grosjean

text: Kaudella 2016 Grosjean kilpaili uudessa yhdysvaltalaisessa Haas F1 Team -tallissa. Grosjean starttasi kauden avauskilpailuun ruudusta 19, mutta nousi punaisen lipun sävyttämässä kilpailussa lopulta kuudenneksi saavuttaen Haasille heti avauskilpailussa pisteitä. Grosjean jatkoi pistekannassa Bahrainin GP:ssä ajettuaan viidenneksi, joka oli kauden paras sijoitus. Grosjean ajoi Venäjällä kahdeksanneksi ja Itävallassa seitsemänneksi. Singaporen GP:n Grosjean ei päässyt osallistumaan jarruongelmien vuoksi. Grosjean joutui keskeyttämään jarruongelmiin myös seuraavassa kilpailussa Malesiassa. Yhdysvaltain GP:ssä Grosjean sai pisteen oltuaan maalissa kymmenes. Brasilian GP:ssä Grosjean pyörähti seinään jo ennen lämmittelykierrosta, eikä voinut osallistua kilpailuun. Grosjean keräsi 29 pistettä Haasin ensimmäisellä kaudella Formula 1:ssä.


title: Romain Grosjean

text: Australian GP:n aika-ajoissa Grosjean ajoi itsensä kuudenteen ruutuun, mutta joutui keskeyttämään kilpailun teknisiin ongelmiin. Grosjean saavutti kauden ensimmäiset pisteensä Bahrainissa ollen kahdeksas. Seuraavassa kilpailussa Venäjällä hän kolaroi ensimmäisellä kierroksella Jolyon Palmerin kanssa ja joutui keskeyttämään kilpailun. Itävallan GP:ssä Grosjean oli kuudes. Grosjean keräsi kauden aikana 28 pistettä sijoittuen MM-sarjan 13:nneksi.


title: Romain Grosjean

text: • Abu Dhabin GP:ssä 2014 jaettiin tuplapisteet.


title: Instituto Camões

text: Instituto Camões on portugalin kieltä ja kulttuuria edistävä järjestö. Se toimii Portugalin ulkoministeriön alaisuudessa. Järjestö perustettiin 1992 Instituto da Cultura e Língua Portuguesan seuraajaksi. Se on nimetty kirjailija Luís de Camõesin mukaan.


title: Instituto Camões

text: Se ylläpitää portugalin kielen keskuksia (Centros de Língua Portuguesa) ja kulttuurikeskuksia (Centros culturais portugueses) noin kolmessakymmenessä maassa.


title: Alfred Mosher Butts

text: Alfred Mosher Butts (13. huhtikuuta 1899 – 4. huhtikuuta 1993) oli yhdysvaltalainen arkkitehti. Hän valmistui vuonna 1924 ja aloitti työnsä New Yorkissa.


title: Alfred Mosher Butts

text: 1930-luvun alun lamavuosina Butts jäi työttömäksi. Hänet tunnetaan yhä hänen vuonna 1938 suunnittelemastaan Scrabblesta, eräästä ajan suosituimmista lautapeleistä.


title: Philemon Arthur and the Dung

text: Philemon Arthur and the Dung on progressiivisen musiikin yhtye Skånesta, Ruotsista. Yhtye koostuu kahdesta henkilöstä, jotka tunnetaan vain salanimellä Philemon Arthur ja the Dung. Yhtye perustettiin 1960-luvun alkupuolella nimellä The Popbeams, mutta nimi muutettiin 1968 ensimmäisen albumin julkaisua. Duon todelliset henkilöllisyydet tietää todennäköisesti vain muutamat henkilöt Silence Records -levy-yhtiössä, sillä kyseisen levy-yhtiön kanssa he ovat työskennelleet jo vuodesta 1971. On epäilty, että duon muodostaisivat Thomas ja Mikael Wiehe, mutta Philemon Arthur ja the Dung eivät halua kertoa henkilöllisyyksiään, koska he asuvat pienessä kylässä, jossa kaikki tuntevat kaikki.


title: Philemon Arthur and the Dung

text: Yhtyeen musiikki on nauhoitettu kasettinauhureilla ja rätisevillä mikrofoneilla. Soittimina ovat olleet epävireiset kitarat, harmonikat, ja vähän kaikki esineet, mitä löytyy: kattilat, paistinpannut, tuolit ja patterit. Kappaleiden sanoitukset vaihtelevat runsaasti. Jotkin kappaleet ovat sanoituksiltaan pelkkää hölynpölyä, kun taas jotkin kappaleet kertovat satiirisesti muun muassa kodittomuudesta ja saastumisesta.


title: Philemon Arthur and the Dung

text: Yhtyeen itsepäisen musiikin takia toiset rakastavat ja toiset vihaavat yhtyettä. Yhtye on kuitenkin menestynyt hyvin ympäri Ruotsin. Yhtyeen nimeä kantanut vuonna 1971 julkaistu esikoisalbumi palkittiin Ruotsin Grammis-palkinnolla vuonna 1972. Palkinto ei miellyttänyt monia, ja niinpä osittain yhtyeen palkitsemisen takia palkinto jaettiin seuraavan kerran vasta vuonna 1987.


title: Philemon Arthur and the Dung

text: Ruotsalaisen Magnus Ugglan vuonna 1987 ilmestyneellä albumilla "Allting som ni gör kan jag göra bättre" on Ugglan tekemä cover-versio yhtyeen "In kommer Gösta" -kappaleesta.


title: Philemon Arthur and the Dung

text: Vuonna 2009 yhtyeen esikoisalbumi "Philemon Arthur and the Dung" pääsi mukaan kirjaan "Tusen svenska klassiker", johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.


title: Kyle XY

text: Kyle XY on yhdysvaltalainen vuosina 2006–09 esitetty tieteis–draamasarja, joka kertoo pojasta nimeltä Kyle. Hän herää metsässä Seattlen ulkopuolella ilman muistikuvia aikaisemmin tapahtuneesta. Sarja etenee Kylen yrittäessä ymmärtää kuka hän on ja miksi hänellä ei ole napaa tai muistoja nuoruudestaan.


title: Kyle XY

text: Sarjaa esitettiin Yhdysvalloissa ABC Familyn ja Suomessa Nelosen kanavilla.


title: Kyle XY

text:
Kyle on 16-vuotias teini, joka alastomana herää keskellä metsää, Seattlen liepeillä ja ilman mitään käsitystä aiemmasta elämästään. Kyle on kuin vastasyntynyt vauva ilman minkäänlaista tietoa sosiaalisesta elämästä: hän ei ymmärrä yksinkertaisia asioita, kuten miten syödä tai juoda eikä hän osaa kommunikoida muiden ihmisten kanssa. Kun Kyle kävelee alasti läheiseen kaupunkiin, ottaa poliisi hänet huostaansa. Kun he eivät löydä Kylesta minkäänlaisia henkilötietoja, hänet viedään nuorisovankilaan, missä selviää ettei hänellä ole napaa. Terapeutti Nicole Trager kiinnostuu Kylen tapauksesta. Hän käsittää, ettei Kyle kuulu nuorisovankilaan ja ottaa hänet kotiinsa asumaan siksi aikaa kun poliisi jatkaa hänen oikean perheensä etsintöjä. Sarja perustuu Kylen ja Tragerin perheen välisiin kommelluksiin ja etenee Kylen oppiessa elämään ihmisten parissa ja etsiessä vastauksia menneisyyteensä.
Kyle XY:n soundtrack julkaistiin 22. toukokuuta 2007. Julkaisu tapahtui samaan aikaan televisiosarjan ensimmäisen kauden DVD-boxin kanssa. Soundtrackin kappalelista on seuraavanlainen:


title: Kyle XY

text: Chris Mollere on tehnyt Kyle XY:n musiikit. Michael Suby kirjoitti alkuteeman, ja suuren osan repliikeistä.


title: Fiorenzo Angelini

text: Fiorenzo Angelini (1. elokuuta 1916 – 22. marraskuuta 2014) oli roomalaiskatolilainen kirkonmies. Hän työskenteli Paavillisen terveydenhuoltoneuvoston puheenjohtajana vuosina 1985–1996 ja toimi kardinaalina vuodesta 1991. Hän menetti äänioikeutensa konklaaveissa täytettyään 80 vuotta 1996.


title: Fiorenzo Angelini

text: Angelini syntyi Roomassa, Italiassa, ja sai pappisvihkimyksensä vuonna 3. helmikuuta 1940. Silloinen paavi Pius XII nimesi hänet 27. kesäkuuta 1956 Messenen titulaariarkkipiispaksi.


title: Maalismaa

text: Maalismaa on kylä Iijoen alajuoksulla Maalismaankosken varrella jokiuoman etelärannalla Oulussa Pohjois-Pohjanmaalla. Kylä sijaitsee 12 kilometrin päässä Yli-Iin taajamasta, 19 kilometrin päässä Iin keskustaajamasta ja 55 kilometrin päässä Oulusta. Vuoden 2000 lopulla kylän väkiluku oli 365.


title: Maalismaa

text: Nykyisen Maalismaan kylän alueella on verotustietojen mukaan ollut asutusta jo 1600-luvulla, tuolloin kylän nimi oli Pirttitörmä. Kylän tärkeimmät elinkeinot ovat olleet maatalous sekä 1700-luvulla myös tervanpoltto. Myös kalastus sekä metsätalous ovat olleet tärkeitä elinkeinoja.


title: Maalismaa

text: Iijoki valjastettiin sähköntuotantoon 1960-luvulla ja kylälle rakennettiin Maalismaan voimalaitos. Voimalaitoksen tekojärvi peitti alleen suuren osan kylän viljelysmaista ja kylän läpi kulkeva rantatie jäi veden alle. Kylällä on kuitenkin säilynyt nykypäiviin kulttuurihistoriallisesti arvokkaita rakennuksia.


title: Tears for Fears

text: Tears for Fears on brittiläinen yhtye, joka on ollut toiminnassa vuodesta 1981 lähtien. Sen nykyiset jäsenet ovat Roland Orzabal ja Curt Smith. Yhtye on myynyt maailmalla yli 30 miljoonaa albumia, joista kahdeksan miljoonaa pelkästään Yhdysvalloissa.


title: Charles Court

text: Sir Charles Walter Michael Court AK, KCMG, OBE (29. syyskuuta 1911 Crawley, Sussex, Englanti – 22. joulukuuta 2007 Nedlands, Australia) oli australialainen liberaalipuolueen poliitikko.


title: Charles Court

text: Court saapui perheineen Perthiin ollessaan kuuden kuukauden ikäinen. Hän istui Länsi-Australian osavaltion parlamentin alahuoneen jäsenenä vuosina 1953–1982 ja toimi osavaltion pääministerinä 1974–1982.


title: Charles Court

text: Court meni 3. kesäkuuta 1936 naimisiin Rita Steffanonin kanssa ja sai viisi poikaa. Heistä yksi, Barry (s. 1941), on naimisissa tennistähti Margaret Smith Courtin kanssa. Court kärsi 16. huhtikuuta 2007 lievän aivoinfarktin ja oli sen jälkeen tajuissaan, joskin puheongelmia jäi. Hän kuoli rauhallisesti kotonaan 96 vuoden ikäisenä.


title: Pantalica

text: Pantalica on suuri nekropoli Sisiliassa Italiassa. Alueella on noin viisi tuhatta vuosille 1200–600 eaa. ajoitettua hautaa. Pantalica sijaitsee Anapon ja Calcinaran jokien laaksoissa Syrakusan kaupungin lähellä Cassaron, Sortinon, Ferlan kunnissa Lounais-Sisiliassa. Yhdessä Syrakusan kaupungin kanssa Pantalica on kuulunut Unescon maailmanperintöluetteloon vuodesta 2005 lähtien.


title: Ronja Arvilommi

text: Ronja Arvilommi on suomalainen lapsinäyttelijä. Hänen ensiesiintymisensä oli vuonna 2008 ensi-iltansa saaneessa Kaisa Rastimon perhe-elokuvassa "Myrsky". Arvilommi esittää elokuvan pääosan, johon hänet valittiin viidensadan tytön joukosta. Hän sai roolisuorituksestaan parhaan lapsinäyttelijän palkinnon Schlingelin elokuvajuhlilla vuonna 2008. Arvilommi esiintyi elokuvan jälkeen myös muutamassa isommassa televisiomainoksessa. Vuonna 2011 hän esiintyi Turun Ruotsalaisen Teatterin "Les Misérablesissa" Cosetten roolissa. Tämän jälkeen hän on ollut mukana Turun Nuoren Teatterin produktioissa.


title: Ronja Arvilommi

text: Jo ennen "Myrskyn" ilmestymistä Arvilommi tanssi Turun kaupunginteatterin "Prinsessa Ruusunen" -satunäytelmässä, johon hän pääsi balettiryhmänsä kautta.


title: Le Grand-Bornand

text: Le Grand-Bornand on kunta Rhône-Alpesin hallintoalueella Haute-Savoien departementissa Ranskassa.


title: Le Grand-Bornand

text: Le Grand-Bornandia rajaavat Bornesin vuoristo sekä Aravis-vuoriketju. Se on tyypillinen savoijilainen hiihtokeskus ja se on saanut nimensä alueen halki virtaavasta Bornejoesta, joka puolestaan laskee myöhemmin Arvejokeen.


title: Le Grand-Bornand

text: Le Grand-Bornand sijaitsee Aravis-vuorijonon länsipuolella eikä ole kaukana Mont Blanc -vuoresta, lähellä ovat myös Annecyn kaupunki ja Sveitsi. Kunta on niin kesä- kuin talvimatkailunkin keskus. Matkailijoille kehitetyt toiminnot ovat kuitenkin keskittyneet vanhan kyläkeskuksen ulkopuolelle.


title: Le Grand-Bornand

text: Kylä on sijainnut alkujaan runsasjärvisessä laaksossa, joka oli riittävän laaja kylän kehittymiselle. Päinvastoin Petit-Bornardin kylä, joka sijaitsee joen alajuoksulla, on sijoittunut laaksossa huomattavasti ahtaampaan paikkaan.


title: Le Grand-Bornand

text: Le Grand-Bornandin kunta koostuu kolmesta suuresta kokonaisuudesta: Bouchet’n laaksosta, Chinaillon laaksosta ja Grand-Bornandin kylästä, joka sijaitsee laaksojen yhtymäkohdassa.Sorbonnen yliopiston tutkija Jérémie Delorme on selvitellyt, valokuvannut ja selittänyt paikkakunnan lähes 3 000 nimeä. Näistä nimistä 90 prosenttia on peräisin latinasta, 8 prosenttia tulee vanhasta keltinkielestä, 1 prosenttia on germaanista alkuperää ja 1 prosentti latinan erilaisista esikielistä. Kolmasosa nimistöstä on peräisin alueen aikaisemmilta hallussapitäjiltä. Nimet, joiden loppu on "lhon"-muodossa on yleensä annettu alueelle jo ennen 300-lukua ja "ière"-loppuiset nimet ovat pääsääntöisesti ajalta ennen 1600-lukua.


title: Le Grand-Bornand

text: Le Grand-Bornand on ollut pyöräilyn Ranskan ympäriajossa sekä etapin lähtö- että maalipaikkana. Etapin lähtöpaikkana kylä on ollut vuosina 1995, 1999 ja 2007. Etapin maalipaikka on ollut kylässä vuosina 2004 sekä 2007.


title: Counting Crows

text: Counting Crows on vaihtoehtorockia soittava yhtye Kalifornian Berkeleystä. Yhtye nousi kuuluisuuteen vuonna 1993 esikoisalbumillaan "August and Everything After".


title: Counting Crows

text: Laulaja Adam Duritz ja kitaristi Dave Bryson perustivat Counting Crowsin vuonna 1991. Yhtye aloitti akustisena duona soittaen Berkeleyssä ja San Franciscossa.


title: Counting Crows

text: Vuonna 1993 yhtye oli kasvanut kolmella jäsenellä. Bassoa soitti Matt Malley, koskettimia Charley Gillingham ja rumpuja Steve Bowman.


title: Lothar III

text: Lothar III (1075–1137) oli Saksin herttua (1106), Saksan kuningas (1125) ja Pyhä Rooman keisari vuodet 1133–1137. Hänellä oli ensimmäisestä avioliitosta tytär Gertrude Saksilainen, joka meni naimisiin Baijerin herttua Henrik Ylpeän kanssa.


title: Jeff Tremaine

text: Jeff Tremaine (s. 8. joulukuuta 1966) on yhdysvaltalainen ohjaaja, joka tunnetaan parhaiten luomastaan Jackass -ohjelmasta. Hän on ohjannut mm. elokuvat , ja Wildboyz -sarjan.


title: Jeff Tremaine

text: Tremaine on myös Milk-bändin laulaja. Yhtyeen musiikkia voi kuulla elokuvassa Jackass: The Movie.


title: Canon PowerShot G7

text: Canon PowerShot G7 on Canonin Powershot-tuoteperheen syyskuussa 2006 julkaisema digitaalikamera. Siinä on muun muassa 10 megapikselin CCD-kenno, 6-kertainen optinen zoomi, 25 kuvausohjelmaa ja 2,5 tuuman nestekidenäyttö. Kamera toimii tyyppien NB-2LH tai NB-2L akuilla ja tukee SD- tai MMC-muistikorttistandardia. Se painaa ilman akkua ja muistikorttia noin 320 grammaa.


title: Amyn lailla

text: Amyn lailla () oli yhdysvaltalainen draamasarja, jota esitettiin 19. syyskuuta 1999 – 3. toukokuuta 2005 CBS:llä. Sarjassa näytellyt Tara Correa-McMullen ammuttiin kuoliaaksi 21. lokakuuta 2005 jengin jäsenen Damien Wattsin toimesta.


title: Irti Huumeista

text: Irti Huumeista ry on valtakunnallinen huumetyön vapaaehtois- ja kansalaisjärjestö. Toiminnan tarkoituksena on huumeiden käytön ehkäisy, huumeiden käyttäjien tukeminen käytön lopettamiseksi ja käyttäjien läheisten tukeminen.


title: Irti Huumeista

text: Irti Huumeista ry on vuonna 1984 perustettu poliittisesti ja uskonnollisesti sitoutumaton valtakunnallinen, ehkäisevää päihdetyötä tekevä kansalais- ja vapaaehtoisjärjestö.


title: Irti Huumeista

text: Toiminnan tarkoituksena on huumeiden käytön ennaltaehkäisy, huumeiden käyttäjien tukeminen käytön lopettamiseksi, käyttäjien läheisten tukeminen, vaikuttaminen ehkäisevän ja korjaavan huumetyön kehittämiseksi Suomessa ja työskentely rajoittavan huumausainepolitiikan säilyttämiseksi.


title: Irti Huumeista

text: Yhdistys tarjoaa asiakaslähtöisiä tuki- ja neuvontapalveluita sekä huumeiden käyttäjien läheisille että käyttäjille. Se tekee ehkäisevää työtä välittämällä tietoa huumeista, riippuvuussairaudesta ja erityisesti huumeriippuvuudesta. Yhdistys kehittää kokonaisvaltaista perhekeskeistä työtä ja toimii huumeriippuvaisten hoidon ja palvelujen kehittämiseksi entistä asiakaslähtöisemmiksi. Yhdistys pyrkii vaikuttamaan sekä ehkäisevän että korjaavan huumetyön kehittämiseen ja osallistuu huumekysymyksiä käsittelevään yhteiskunnalliseen keskusteluun.


title: Irti Huumeista

text: Irti Huumeista ry:llä on alue- ja vapaaehtoistoimintaa 17 paikkakunnalla kautta Suomen. Vapaaehtoistoiminnan toimintamuotoja ovat ehkäisevä päihdetyö, asiakastapaamiset, tukihenkilötoiminta, vertaistukiryhmätoiminta ja auttaminen puhelimen välityksellä.


title: Hui hai

text: Hui hai eli Jäähyväiset yksinäisyydelle on Kurt Vonnegutin kirjoittama romaani, joka julkaistiin vuonna 1976. Kirjailija itse piti teostaan muistelmina, ja sanoi "En tule koskaan kirjoittamaan mitään mikä olisi näin lähellä omaelämäkertaa."


title: Hui hai

text: Kirjasta sovitettiin elokuvaversio "Kermakakku" ("Slapstick (of Another Kind)", 1982).


title: Hardanger

text: Hardanger on Lounais-Norjan Hordalandin läänissä sijaitseva piiri, jonka hallitseva piirre on Hardangerinvuono. Hardangeriin kuuluvat seuraavat kunnat: Odda, Ullensvang, Eidfjord, Ulvik, Granvin, Kvam ja Jondal.


title: Hardanger

text: Ennen kuin Harald Kaunotukka nousi Norjan valtaistuimelle vuonna 872, Hardanger oli itsenäinen kuningaskunta.


title: John William Finn

text: Luutnantti John William Finn (23. heinäkuuta 1909 Los Angeles, Kalifornia, Yhdysvallat – 27. toukokuuta 2010) oli yhdysvaltalainen sotasankari.


title: John William Finn

text: Finn liittyi Yhdysvaltain laivastoon heinäkuussa 1926 ja jäi eläkkeelle syyskuussa 1956. Hän asui yksin Kaliforniassa; hän jäi leskeksi Alice-vaimonsa menehdyttyä vuonna 1998.


title: John William Finn

text: Finn oli ennen kuolemaansa iäkkäin elossa ollut "Medal of Honorin" saaja ja viimeinen elossa ollut henkilö, jolle kyseinen mitali myönnettiin ansioista Pearl Harborista.


title: John William Finn

text: Finnille myönnettiin 14. syyskuuta 1942 Yhdysvaltain asevoimien korkein tunnustus, "Medal of Honor" -mitali sankarillisesta toiminnasta Pearl Harborin hyökkäyksen aikana 7. joulukuuta 1941.


title: John William Finn

text: Mitalin myöntölausumassa hänen todettiin puolustaneen asemia hyökkääviä Japanin ilmavoimia vastaan 12,7 mm ilmatorjuntakonekiväärillä raskaan tulen alla oman henkensä uhalla, myös haavoituttuaan. Ensiavun jälkeen hänen todettiin jatkaneen tehtäviltään palaavien lentokoneiden ampumatarviketäydennysten valvontaa haavoittumisestaan huolimatta.


title: John William Finn

text: Sankarillisuudesta hän totesi: ""roskapuhetta, luulisin. Täytyy ymmärtää että sankareita on moneksi, mutta he eivät koskaan saa tilaisuutta olla sankarin asemassa.""


title: Torre Annunziata

text: Torre Annunziata on kaupunki Campanian alueella Napolin metropolikaupungissa Italiassa. Se sijaitsee Napolinlahden rannalla Vesuviuksen juurella. Kaupungin pinta-ala on 7 km² ja väkiluku on 48720 asukasta (vuonna 2004). Kaupunki on tuhoutunut Vesuviuksen purkauksissa vuosina 79 ja 1631. Kaupungin arkeologinen puoli kuuluu nykyään Unescon maailmanperintöluetteloon.


title: Anthony Anderson

text: Anthony Anderson (s. 15. elokuuta 1970 Los Angeles, Kalifornia, Yhdysvallat) on yhdysvaltalainen näyttelijä ja koomikko. Hänet tunnetaan ehkä parhaiten etsivä Kevin Bernardin roolista TV-sarjassa "Kova Laki" sekä Antwon Mitchellin roolista TV-sarjassa "Shield – lain varjolla."


title: Monica Keena

text: Monica Keena (s. 28. toukokuuta 1979 New Jersey, Yhdysvallat) on yhdysvaltalainen näyttelijä. Hänet tunnetaan mahdollisesti parhaiten Lori Campbellin roolista elokuvassa "Freddy vs. Jason" tai Abby Morganin roolista televisiosarjassa "Dawson’s Creek".


title: Linus Gerdemann

text: Linus Gerdemann (s. 16. syyskuuta 1982 Münster) on saksalainen maantiepyöräilijä, Ranskan ympäriajon etappivoittaja.


title: Linus Gerdemann

text: Ollessaan vielä amatööri Gerdemann voitti Ala-Saksin ympäriajon nuorten kilpailun vuonna 2004. Hän aloitti ammattilaisuransa seuraavana vuonna CSC-tallissa Jens Voigtin suositeltua häntä tallipäällikkö Bjarne Riisille. Kahden vuoden sopimuksen tanskalaisjoukkueen kanssa tehnyt Gerdemann saavutti ensimmäisen suuren voittonsa oltuaan paras Sveitsin ympäriajon seitsemännellä etapilla. Baijerin ympäriajossa hän sijoittui kolmanneksi ja voitti nuorten kilpailun.


title: Linus Gerdemann

text: Syksyllä 2005 Gerdemann teki sopimuksen siirtymisestä T-Mobilen joukkueeseen vuoden 2007 alusta. Riis hermostui tästä ja vapautti Gerdemannin CSC:n palveluista jo kauden 2005 jälkeen, ja hän siirtyi T-Mobileen. Vuonna 2006 Gerdemann osoitti potentiaaliaan etappikilpailujen taitajana sijoittumalla kuudenneksi Katalonian ja seitsemänneksi Sveitsin ympäriajossa.


title: Linus Gerdemann

text: Suuren yleisön tietoisuuteen Gerdemann tuli lopullisesti 14. heinäkuuta 2007 voitettuaan pitkän sooloajon jälkeen Ranskan ympäriajon seitsemännen etapin, kilpailun ensimmäisen vuoriosuuden. Gerdemann kuului viidentoista ajajan ryhmään, joka karkasi pääjoukolta varhaisessa vaiheessa. Runsaat 30 kilometriä ennen maalia alkanutta 16 kilometrin mittaista "Col de la Colombierin" nousua oli ajettu viisi kilometriä, kun Gerdemann lähti karkuteille Dmitri Fofonovin kanssa – ja viisi kilometriä myöhemmin myös kazakstanilainen putosi hänen vauhdistaan. Loppuvaiheessa Gerdemannin pahin uhkaaja oli Íñigo Landaluze, mutta hänkään ei voinut mitään nuorelle saksalaiselle. Etappivoiton lisäksi Gerdemann juhli myös kokonaiskilpailun johtajan keltaista paitaa, jonka hän kuitenkin menetti seuraavana päivänä; nuorten kilpailua Gerdemann johti etappivoittonsa jälkeen kahden päivän ajan.


title: Linus Gerdemann

text: Kausi 2008 alkoi lupaavasti, kun Gerdemann sijoittui maaliskuun alun Monte Paschi Eroica -kilpailussa kolmanneksi. Maaliskuisen Tirreno-Adriatico -etappikilpailun aika-ajoetapilla sattuneesta kaatumisesta aiheutui kuitenkin usean kuukauden kilpailutauko, joka pakotti Gerdemannin jättämään mm. Italian ja Ranskan ympäriajot väliin. Hän palasi kilpailuihin loppukesällä ja voitti Tour de l'Ain -etappikilpailun 3a etapin sekä kokonaiskilpailun.. Lisäksi hän voitti Coppa Agostoni -kilpailun. Saksan ympäriajossa hän voitti ensimmäisen etapin, joka oli yksi kilpailun raskaimmista sisältäen kolme kovaa nousua. Hän varmisti kokonaiskilpailun voiton oltuaan viimeisen etapin aika-ajossa neljäs.


title: Linus Gerdemann

text: Kaudeksi 2009 saksalainen Team Milram hankki Gerdemannin kapteenikseen, vaikka Gerdemannilla oli vielä vuosi sopimusta jäljellä Team Columbia -joukkueen kanssa. Hän voitti 2009 Baijerin ympäriajon kokonaiskilpailun. Seuraavana vuonna hän voitti Trofeo Mallorca -sarjaan kuuluneen Trofeo Inca -kilpailun ja Tirreno-Adriaticon ensimmäisen etapin. Italian ympäriajossa 2010 hän oli kuudestoista.


title: Linus Gerdemann

text: Vuosina 2011–2013 Gerdemann edusti luxemburgilaista Team Leopard-Trek -tallia. Hän voitti 2011 Luxemburgin ympäriajossa toisen etapin ja kokonaiskilpailun. Vuonna 2014 hän edusti eteläafrikkalaista MTN Qhubakaa ja voitti Azerbaidžanin ympäriajon nejännen etapin. Kaudella 2015 hän kilpaili tanskalaisessa Cult Energy -joukkueessa. Hän voitti Luxemburgin ympäriajon toisen etapin ja kokonaiskilpailun 2015. Viimeisenä ammattilaiskautenaan 2016 hän edusti saksalaista Stölting Service Groupia. Uransa jälkeen hän on pitänyt ravintolaa Mallorcalla.


title: Kohima

text: Kohima () on Nagalandin osavaltion pääkaupunki Intiassa lähellä Burman rajaa. Sen pinta-ala on 20 neliökilometriä ja väkiluku noin 78 000 asukasta (2001). Kaupungissa asuu ihmisiä kaikista Nagalandin alueen 16 heimosta.


title: Kohima

text: Aikaisemmin Kohima on tunnettu nimellä Thigoma. Historiallisesti kaupunki tunnetaan myös toiseen maailmansotaan liittyvästä Kohiman taistelusta, jossa japanilaiset ja Intian brittiläinen armeija ottivat yhteen. Japanilaiset valtasivat kaupungin lyhyeksi aikaa vuonna 1944. Taistelu tunnetaan myös lempinimellä ”idän Stalingrad”.


title: Ronald Neame

text: Ronald Neame (23. huhtikuuta 1911 – 16. kesäkuuta 2010) oli brittiläinen elokuvaaja ja elokuvaohjaaja, -käsikirjoittaja sekä -tuottaja. Hän voitti BAFTA-palkinnon ja oli useampaan otteeseen ehdolla Oscar-palkinnon saajaksi.


title: Ronald Neame

text: Neame syntyi Lontoossa. Hänen tuottamiensa elokuvien joukkoon kuuluvat klassikot "Lyhyt onni" (1945), "Suuret toiveet" (1946) ja "Oliver Twist" (1948).


title: Ronald Neame

text: Neame oli vuosina 1932–1973 naimisissa Beryl Heanlyn kanssa. He saivat yhden lapsen, näyttelijä Christopher Neamen (s. 1947). Vuonna 1993 Neame avioitui Donna Friedbergin kanssa. Hänelle myönnettiin vuonna 1996 Brittiläisen imperiumin ritarikunnan komentajan arvo ansioista elokuva-alalla.


title: Suchomimus

text: Suchomimus (nimen merkitys: ”krokotiilin matkija”) on sukupuuttoon kuollut teropodeihin kuuluva dinosaurussuku, jonka ainoa laji on Suchomimus tenerensis. Se eli varhaisliitukauden Apt-vaiheella, noin 125–112 miljoonaa vuotta sitten nykyisessä Nigerissä. Jotkut tutkijat pitävät "Suchomimusta" eurooppalaisen "Baryonyx"-suvun afrikkalaisena lajina. "Suchomimus" saattoi myös olla sama laji "Cristatusaurus lapparentin" kanssa. "Suchomimus" oli muiden spinosaurien tapaan suuri petodinosaurus, ja sen pituudeksi on arvioitu 9,5–11 metriä ja painoksi 2,5–5,2 tonnia. Koska ainoa tunnettu yksilö oli kuollessaan keskenkasvuinen, "Suchomimus" on täysikasvuisena saattanut olla yksi suurimmista petodinosauruksista. "Suchomimuksen" leuat olivat kuin krokotiilin: pitkät ja kapeat, ja niissä oli yli 100 kartiomaista ja koukkumaista veitsenterävää hammasta. Leukojen kärjissä oli leventymä ja siinä pisimmät hampaat.


title: Suchomimus

text: "Suchomimus" tunnetaan osittaisen kallon ja luurangon perusteella. Ainoa tunnettu yksilö on löydetty Saharan autiomaan eteläreunalta Nigeristä. "Suchomimuksen" eläessä alue oli rannikkosuistoa.


title: Maud Adams

text: Maud Solveig Christina Adams (s. 12. helmikuuta 1945 on ruotsalainen näyttelijä, joka tuli tunnetuksi rooleistaan James Bond -elokuvissa "007 ja kultainen ase" (1974) ja "Octopussy" (1983). Hän oli myös taustalla elokuvassa "007 ja kuoleman katse" (1985).


title: Maud Adams

text: Adams syntyi Luulajassa nimellä Maud Solveig Christina Wikström. Hän aloitti teini-ikänsä loppuvuosina uran mallina ja pääsi myöhemmin työskentelemään Pariisiin sekä New Yorkiin saakka. Hänen ensimmäinen elokuvaroolinsa oli "Poikabileissä" ("The Boys in the Band") vuonna 1970.


title: Maud Adams

text: Adamsin ensimmäinen avioliitto valokuvaaja Roy Adamsin päättyi avioeroon vuonna 1975. Hän on lapseton ja on elänyt vuodesta 1999 uudessa avioliitossa Charles Rubinin kanssa.


title: La Junta Subdivision

text: La Junta Subdivision on BNSF Railwayn omistama ja ylläpitämä rautatieosuus Kansasin osavaltion länsiosassa ja Coloradon osavaltion itäosassa Yhdysvalloissa. Rataosuus kuuluu yhtiön Kansasin liikennealueeseen (Kansas Division) ja sen pituus on 669,2 kilometriä. BNSF Railway käyttää rataosuudesta Ellinor–Las Animas Junction nimitystä "La Junta Subdivision". Osuus Las Animas Junctionin ja La Juntan välillä on osa "Boise City Subdivisionia".


title: La Junta Subdivision

text: Rataosuus se on osa alkuperäistä Atchison, Topeka and Santa Fe Railwayn Chicagon ja Los Angelesin välistä päärataa, ja rata La Juntaan valmistui alkuvuodesta 1876. Nykyisin liikenne rataosuudella on hiljentynyt uuden etelämmäksi linjatun pääradan valmistuttua.


title: La Junta Subdivision

text: Liikenne rataosuudella on suurimmalta osaltaan kaivosteollisuuden ja maatalouden tarpeisiin sidottua tavaraliikennettä. Rataosalla liikennöi myös Amtrakin operoima "Southwest Chief" -intercityjuna.


title: La Junta Subdivision

text: Rataosuus on lähes koko matkaltaan yksiraiteista, sähköistämätöntä rataa. Kaksiraiteisia rataosia ovat osuudet Sears–Wright (Dodge City) sekä CP 1900–First Street (Newton). Osuus First Street–CP 1846 on kolmiraiteista rataa. Lisäksi Hutchinsonissa välillä CP 2150–CP 2190 oleva 10,5 kilometrin sivuraide on aiemmin määritelty kaksiraiteiseksi rataosaksi, mutta määritelmä kumottiin vuonna 2004 voimaan tulleen uuden rataosaselostuksen myötä.


title: La Junta Subdivision

text: Rataosuus on koko matkaltaan varustettu opastimin ja koko matkalle on rakennettu automaattinen linjasuojastus. Rautatieliikenteen ohjaus tapahtuu yhtiön Fort Worthissa Texasissa sijaitsevasta liikenteenohjauskeskuksesta käsin. Ellinorin ja Hutchinsonin välillä sekä Las Animas Junctionin ja La Juntan välillä käytössä on kauko-ohjaus. Hutchinsonin ja La Juntan välillä käytössä ovat automaattisen linjasuojastuksen lisäksi radiopuhelimilla annettavat liikkumisluvat.


title: La Junta Subdivision

text: Rataosuus on rakennettu useissa osissa ja useiden yhtiöiden rakentamana.


title: Chandra Wilson

text: Chandra Wilson (s. 27. elokuuta 1969 Houston, Teksas) on Emmy-ehdokas ja kaksinkertainen SAG Awardin voittanut yhdysvaltalainen näyttelijä. Hänet tunnetaan parhaiten roolistaan tohtori Miranda Baileyna ABC:n draamasarjassa "Greyn anatomia".


title: Trasamund

text: Trasamund (n. 450–523) oli vandaalien kuningas vuosina 496–523. Trasamund oli kuningas Geiserikin neljännen pojan Genton kolmas poika, ja tuli kuninkaaksi ainoastaan siksi, että kaikki Geiserikin pojat sekä Trasamundin oma veli, kuningas Gundamund, kuolivat nelissäkymmenissä.


title: Trasamund

text: Trasamund oli heikko kuningas, ja hänen aikanaan valtakunnan nykyisessä Algeriassa sijaitsevat alueet menetettiin lähes kaikki berbereille. Trasamundin viimeisenä hallintovuonna 523 berberit ryöstivät tärkeän Leptis Magnan satamakaupungin.


title: Trasamund

text: Toisaalta hän näyttää onnistuneen lujittamaan otetta vandaalien valtakunnan sydänalueista, nykyisestä Tunisiasta ja Itä-Algeriasta. Lisäksi hän lopetti setänsä kuningas Hunerikin aikoinaan aloittaman katolisten vainoamisen.


title: Trasamund

text: Trasamundin kuoltua vuonna 523 häntä seurasi kuninkaana Hilderik, kuningas Hunerikin poika.


title: Animalize Live Uncensored

text: Animalize Live Uncersored on Kissin VHS-julkaisu vuodelta 1985. Video on taltioitu vuonna 1984 julkaistun "Animalize"-albumin kiertueelta.


title: Great Bend Subdivision

text: Great Bend Subdivision on Kansasin osavaltion keskiosassa Yhdysvalloissa sijaitseva Kansas and Oklahoma Railroadin hallinnoima ja liikennöimä rautatieosuus. Rataosan on alun perin rakentanut Atchison, Topeka and Santa Fe Railway osana Hutchinsonin–Great Bendin–Kinsleyn rataa. Liikenteen siirryttyä käyttämään suorempaa reittiä Hutchinsonin ja Kinsleyn välillä AT&SF myi rataosan paikalliselle tavaraliikennettä välittävälle rautatieyhtiölle. Nykyisin rataosalla liikennöidään vain jakelu-ja keräilyjunia, ja liikenne välillä Garfield–Kinsley on lakkautettu.


title: Kansas and Oklahoma Railroad

text: Kansas and Oklahoma Railroad on yhdysvaltalainen rautatieyhtiö. Yhtiö kuuluu Watco Companies -konserniin, ja se on perustettu 29. kesäkuuta 2001 Watco-yhtiöiden hankkiessa omistukseensa OmniTraxin omistamat Central Kansas Railwayn sekä Kansas Southwestern Railroadin. Yhtiö hallinnoi kaikkiaan noin 1 350 kilometrin mittaista rataverkkoa, joka muodostuu useilta eri rautatieyhtiöiltä hankituista rataosuuksista. Rataverkko ulottuu Kansasin keskiosassa sijaitsevasta Wichitan kaupungista Townerin kylään Coloradon ja Kansasin rajan länsipuolelle.


title: Kansas and Oklahoma Railroad

text: Yhtiö kuljettaa vuosittain noin 55 000 vaunukuormaa, pääasiallisesti maatalouden tuotteita kuten viljaa ja viljatuotteita, sekä kemikaaleja ja paperia.


title: Jetmore Subdivision

text: Jetmore Subdivision on Kansasin osavaltion keskiosassa Yhdysvalloissa sijaitseva Kansas and Oklahoma Railroadin hallinnoima ja liikennöimä rautatieosuus. Rataosa on Gread Bendin ja Kinsleyn väliseltä rataosalta haarautuva sivurata, jonka on alun perin rakentanut Atchison, Topeka and Santa Fe Railway. Nykyisin rataosalla liikennöidään vain jakelu-ja keräilyjunia. Liikenne välillä Hanston–Jetmore on lakkautettu.


title: Jetmore Subdivision

text: Atchison, Topeka and Santa Fe käytti rataosasta nimeä Larned District. Vielä vuonna 1979 rataosalla oli neljä miehitettyä liikennepaikkaa: risteysasema Larnedin ja pääteasema Jetmoren lisäksi väliliikennepaikoista miehitettyjä olivat Rozel, Burdett ja Hanston. Liikennepaikkojen miehitys lopetettiin vuonna 1980.


title: Garfield

text: Garfield voi viitata seuraaviin:


title: Garfieldin piirikunta

text: Garfieldin piirikunta voi tarkoittaa seuraavia hallinnollisia alueita Yhdysvalloissa


title: Scott City Subdivision

text: Scott City Subdivision on Kansasin osavaltion keski- ja länsiosassa Yhdysvalloissa sijaitseva Kansas and Oklahoma Railroadin hallinnoima ja liikennöimä 193,5 kilometrin mittainen rautatieosuus, joka yhdistää Great Bendin ja Scott Cityn kaupungit.


title: Scott City Subdivision

text: Rataosan Great Bendistä Scott Cityyn on alun perin rakentanut Atchison, Topeka and Santa Fe Railway. Liikenteen vähetessä AT&SF myi rataosan paikalliselle tavaraliikennettä välittävälle rautatieyhtiölle Central Kansas Railwaylle, jonka Kansas and Oklahoma Railroad myöhemmin hankki omistukseensa. Scott Cityn ja Shallow Waterin välinen osuus on lakkautettu.


title: Take This to Your Grave

text: Take This to Your Grave on yhdysvaltalaisen Fall Out Boy -yhtyeen toinen levy, joka on julkaistu vuonna 2003.


title: From Under the Cork Tree

text: From Under the Cork Tree on yhdysvaltalaisen Fall Out Boy -yhtyeen kolmas albumi, joka ilmestyi vuonna 2005. Albumin rajoitettu Black Clouds and Underdogs -painos julkaistiin 14. maaliskuuta 2006.


title: Hoisington Subdivision

text: Hoisington Subdivision on Kansasin osavaltion keskiosassa Yhdysvalloissa sijaitseva Kansas and Oklahoma Railroadin liikennöimä rautatieosuus. Rataosan on alun perin rakentanut Missouri Pacific Railroad osana Geneseon ja Pueblon välistä rataa, ja sen omistaa Union Pacific Railroad.


title: Hoisington Subdivision

text: Union Pacific vuokrasi rataosuuden Kansas & Oklahoma Railroadin edeltäjälle Central Kansas Railwaylle. Kansas & Oklahoma Railroadin hankkiessa koko Central Kansas Railwayn osakekannan myös rataosan vuokrasopimus siirtyi uudelle omistajalle.


title: Hoisington Subdivision

text: Nykyisin rataosalla liikennöidään vain jakelu-ja keräilyjunia, ja liikenne välillä McCracken–Healy on lakkautettu.


title: Rider Strong

text: Rider King Strong (s. 11. joulukuuta 1979 San Francisco, Kalifornia) on yhdysvaltalainen näyttelijä. Hänet tunnetaan parhaiten televisiosarjasta "Isojen poikien leikit" Shawn Hunterin roolista, josta hän voitti Blimp-palkinnon vuonna 2000.


title: Víctor Elías

text: Víctor Elías Villagrasa Álvarez (s. 3. maaliskuuta 1991 Madrid, Espanja) on espanjalainen näyttelijä ja laulaja.


title: Víctor Elías

text: Víctor Elíasin ensimmäinen pysyvä rooli oli Neus Asensin lapsi sarjassa "Ellas son así". Sen jälkeen hän esitti pieniä osia erilaisissa sarjoissa, kunnes hän sai pääosan Telecincon "Serranon perheestä", jonka myötä hän nousi kuuluisuuteen. Hän esittää perheen keskimmäistä poikaa Guillea, joka joutuu vaikeuksiin tämän tästä. "Serranon perheen" lisäksi Víctor Elías on näytellyt sivuosia elokuvissa ja televisiosarjoissa. Victor Elías ja Natalia Sanchez seurustelivat vielä sarjan jälkeen, mutta ovat sittemmin eronneet.


title: Víctor Elías

text: Víctor Elías on ollut myös osa yhtyettä Santa Justa Klan, joka sai alkunsa "Serranon perheestä" ja julkaisi kaksi albumia. Hän oli ryhmän nuorin jäsen. Yhtye lopetettiin kuitenkin kahden suositun albumin jälkeen.


title: Henry Wuorila-Stenberg

text: Henry John Carl Wuorila-Stenberg (s. 6. helmikuuta 1949 Helsinki) on suomalainen taidemaalari, jonka useissa teoksissa on ekspressionismin ja surrealismin sävyjä.


title: Henry Wuorila-Stenberg

text: Wuorila-Stenberg opiskeli Suomen taideakatemian yhteydessä 1967–1968 Erkki Heikkilän koeluokalla ja sen jälkeen Vapaassa taidekoulussa Tor Arnen ja Unto Pusan ohjauksessa. Hän jatkoi opintojaan Accademia di Belle Artissa Roomassa 1970–1971. Vuonna 1971 hän siirtyi Länsi-Berliiniin ja suoritti akateemisen loppututkinnon Hochschule für Bildende Künstessä 1974. Vuonna 1978 hän opiskeli Dresdenin Hochschule für Bildende Künstessä anatomiaa Gottfried Bammesin johdolla. Wuorila-Stenberg on toiminut maalaustaiteen opettajana Taideteollisessa korkeakoulussa 1984–1998 ja Kuvataideakatemiassa vuosina 1996–2005 ensin maalaustaiteen tuntiopettajana ja myöhemmin professorina ja maalausosaston johtajana. Wuorila-Stenberg on ollut yhteiskunnallisesti aktiivinen ja ottanut kantaa vähäosaisten puolesta. Wuorila-Stenbergille myönnettiin Suomi-palkinto vuonna 1996 ja Pro Finlandia -mitali 2004. Vuonna 2013 hän julkaisi omaelämäkertansa "Hämärän näkijä".


title: Henry Wuorila-Stenberg

text: Wuorila-Stenberg aloitti ekspressionistina, mutta suuntautui 1980-luvulla abstrakteihin aiheisiin ja vaihtoi samalla öljyvärit akryyliväreihin. Sittemmin hän on yhdistänyt mainittuja tyylilajeja ja käyttänyt teoksissaan myös öljypastelliliituja.


title: Bright Size Life

text: Bright Size Life on kitaristi Pat Methenyn debyyttialbumi vuodelta 1976. Triolevyllä nauhatonta sähköbassoa soittaa Jaco Pastorius ja rumpuja Bob Moses.Kappaleet Methenyn ellei toisin mainittu.


title: Toon Disney

text: Toon Disney oli Disney Channelin sisarkanava, joka aloitti toimintansa 1. elokuuta 2005. Muuten kanavat olivat melkein samanlaisia, mutta Toon Disneyllä esitettiin ainoastaan animaatioita. Suomessa kanava oli maksullinen ja näkyi vain satelliitti-, IPTV- ja kaapelitalouksissa. Suomen kielelle oli dubattu tai tekstitetty suurin osa kanavalla esitettävistä animaatioista. Ohjelmien lähetysaika Suomessa oli kello 7–23. Toon Disneyllä ei esitetty mainoksia tai turhaa väkivaltaa. Kanavan korvasi 12. syyskuuta 2009 Disney XD -niminen lastenkanava, joka on suunnattu erityisesti 6–14-vuotiaille pojille.


title: Jānis Pujāts

text: Jānis Pujāts (s. 14. marraskuuta 1930) on Riian arkkipiispa ja yksi roomalaiskatolilaisen kirkon kardinaaleista. Hän oli mukana valitsemassa uutta paavia Benedictus XVI:ta vuonna 2005.


title: Jānis Pujāts

text: Pujāts on tuoreissa lausunnoissaan tuominnut homoseksuaalisuuden ankarasti. Aihe nousi pintaan Riiassa, Latviassa, järjestettäväksi aiotun homomarssin protestien yhteydessä kevätkesällä 2007. Pujātsista tehtiin 21. helmikuuta 1998 kardinaali "in pectore" ja tieto julkistettiin vuonna 2001.


title: Olavi Tuomi

text: Matti Olavi Tuomi, "Ola" (22. toukokuuta 1932 Helsinki – 14. marraskuuta 2006 Helsinki) oli suomalainen elokuvaaja ja näyttelijä.


title: Olavi Tuomi

text: Ola Tuomi aloitti Suomen Filmiteollisuudessa jo 15-vuotiaana. Pian Tuomi toimi jo kuvausassistenttina, ja aloitti B-kuvaajana Matti Kassilan, Aarne Tarkaksen ja Edvin Laineen varhaisissa filmeissä. Ensimmäinen merkittävä työ oli "Tuntemattoman sotilaan" (1955) kuvaajana Pentti Unhon ja Osmo Harkimon rinnalla.


title: Olavi Tuomi

text: Tuomi harjoitti uraansa monissa filmeissä, esimerkiksi "Pekka ja Pätkä" -elokuvissa sekä useissa sotilasfarsseissa. Tuomi kuvasi myös 1960-luvulla monia filmejä, esimerkiksi elokuvat "Komisario Palmun erehdys]" (1960), "Kuu on vaarallinen" (1962) ja "Pojat" (1962). 1960-luvun loppupuolella ja 1970-luvun alussa hän toimi Laineen filmeissä "Täällä Pohjantähden alla" (1968) ja "Akseli ja Elina" (1970), joissa hän myös näytteli.


title: Olavi Tuomi

text: Ola kuvasi vielä loppu-urallaan Laineen viimeisiä elokuvia, ja toimi myös apulaisohjaajana. Myöhemmin Ola oli Aki Kaurismäen elokuvien valaisijana ja kuvauspäällikkönä. Urallaan hän kuvasi kaikkiaan nelisenkymmentä elokuvaa, ja sai Jussi-patsaan kuvauksesta kolmesti. Ola näytteli myös noin kymmenessä suomalaisessa elokuvassa. Hän oli naimisissa kuvaussihteeri Maila Toivon (myöh. Tuomi) kanssa.


title: Kuin surmaisi satakielen

text: Kuin surmaisi satakielen () on yhdysvaltalaisen kirjailija Harper Leen esikoisromaani, joka ilmestyi vuonna 1960. Kirjan on suomentanut Maija Westerlund, ja suomennoksen julkaisi vuonna 1961 Gummerus. Teoksesta on julkaistu sen jälkeen useita painoksia. Romaani sai kaunokirjallisuuden Pulitzer-palkinnon vuonna 1961.


title: Kuin surmaisi satakielen

text: Romaanin pohjalta tehtiin vuonna 1962 ensi-iltansa saanut elokuva "Kuin surmaisi satakielen", jonka on ohjannut Robert Mulligan ja käsikirjoitukseksi sovittanut Horton Foote.


title: Kuin surmaisi satakielen

text: Harper Leen varhainen käsikirjoitus 1950-luvulta, "Kaikki taivaan linnut", julkaistiin heinäkuussa 2015. Siinä on joitakin samoja henkilöitä kuin romaanissa "Kuin surmaisi satakielen".


title: Kuin surmaisi satakielen

text: "Kuin surmaisi satakielen" sijoittuu 1930-luvulle kuvitteelliseen Maycombin kaupunkiin Alabamaan. Kolmen vuoden ajanjakson kattava kertomus esitetään Jean Louise ("Scout") -tytön näkökulmasta, joka on kirjan alkaessa kuusivuotias. Scout asuu asianajajaisänsä Atticuksen ja vanhemman veljensä Jemin kanssa uneliaassa pikkukaupungissa, jossa lapset kasvavat ja käyvät koulua onnellisina. Atticus Finch kuitenkin ottaa asiakseen puolustaa oikeudenkäynnissä mustaa miestä (Tom Robinson), joka on syytettynä valkoisen tytön raiskauksesta. Atticus kuvataan oikeamielisenä henkilönä, joka noudattaa omia korkeita moraalisia normejaan, mutta Maycombin kaupunki näyttää asian edetessä ennakkoluuloisen ja rasistisen puolensa.


title: Kuin surmaisi satakielen

text: "Kuin surmaisi satakielen" -romaania on kuvattu nuoren tytön kasvutarinaksi, jossa on runsaasti kirjailijan omaelämäkerrallisia piirteitä. Harper Lee kasvoi Alabamassa pienessä Monroevillen kaupungissa, ja hänen isänsä Amasa Coleman Lee oli asianajaja. Tarinan perheen sukunimi Finch on Leen äidin tyttönimi. Kirjan päähenkilössä, poikamaisessa Scout-tytössä, on samoja piirteitä kuin kirjailijassa lapsena, ja Scoutin ystävän Dill-pojan hahmo perustuu Leen lapsuudenystävään Truman Capoteen. Kun Lee oli lapsi, hänen kotiseudullaan Alabamassa 1930-luvulla pidettiin Scottsboron oikeudenkäynnit, joissa yhdeksää nuorta mustaa miestä syytettiin kahden valkoisen naisen raiskaamisesta. Heikoista todisteista huolimatta kaikki miehet tuomittiin kuolemaan lukuun ottamatta nuorinta, joka oli 13-vuotias. Useiden oikeuskäsittelyjen jälkeen neljä miehistä tuomittiin vuosiksi vankilaan. Heidät armahdettiin lopulta vuosikymmenien päästä.


title: Kuin surmaisi satakielen

text:
Matkijalintua () käytetään kirjassa symboloimaan viattomuutta ja epäoikeudenmukaisuuden uhreja. Atticus varoittaa lapsiaan ampumasta matkijalintuja, sillä ne tuottavat laulullaan pelkkää iloa:
Oikeudenkäynnin jälkeen paikallislehden pääkirjoituksessa puhutaan jälleen laululinnuista:
Ja kirjan lopussa Scout palaa itse asiaan:


title: Heikki Laurila

text: Heikki Risto Ylermi Laurila (s. 15. toukokuuta 1934) on suomalainen kitaristi. Hän on esiintynyt sekä oman yhtyeensä kanssa (noin sata kappaletta) että useiden muiden yhtyeiden levyillä. Laurila on Suomen levyttänein muusikko yli 7 000:n levytetyn kappaleen määrällä. Laurila on luotettu studiomuusikko, koska omaksuu kappaleet erittäin nopeasti ja on tyylilajien suhteen laaja-alainen. Heikki Laurila on Suomen eniten levyttänyt studiomuusikko kautta aikojen. Hän oli ollut Gramexin tilastojen mukaan mukana 7 272 levytyksellä vuoteen 2008 mennessä. Laurila käytti Gibson ES-175-, Fender Stratocaster- ja Gibson Les Paul -kitaroita.


title: Heikki Laurila

text:
Laurila on soittanut myös mandoliinia ja banjoa sekä sovittanut useita kappaleita.
Hän sai Pro Finlandia -mitalin vuonna 1999. Jäätyään eläkkeelle vuonna 2000 Laurila on jättänyt soittamisen lähes kokonaan.


title: Heikki Laurila

text: Laurilan puoliso on laulaja Ritva Mustonen ja heidän tyttärensä lapsitähtenä tunnetuksi tullut Mari Laurila.


title: Alexandre do Nascimento

text: Alexandre do Nascimento (s. 1. maaliskuuta 1925, Malanje) on angolalainen roomalaiskatolilainen kirkonmies.


title: Alexandre do Nascimento

text: Nascimento aloitti opintonsa kotimaassaan ja lähti vuonna 1948 Roomaan, jossa hänet vihittiin papiksi 20. joulukuuta 1952. Hän palasi pappisvihkimyksen saatuaan Angolaan ja oli siellä, kunnes lähti vuonna 1961 Lissaboniin. Hän palasi kotimaahansa toistamiseen vuonna 1971.


title: Alexandre do Nascimento

text: Nascimento tuli nimitetyksi Malanjen piispaksi ja toimi virassa vuoteen 1977. Hän oli vuodesta 1977 Lubangon ja vuosina 1986–2001 Luandan arkkipiispa. Nascimentosta tuli kardinaali 2. helmikuuta 1983. Hän oli kuitenkin jo täyttänyt 80 vuotta eikä siten voinut osallistua uuden paavin valintaan Johannes Paavali II:n kuoltua keväällä 2005.


title: Alexandre José Maria dos Santos

text: Alexandre José Maria dos Santos (s. 18. maaliskuuta 1924, Zavala) on mosambikilainen roomalaiskatolinen arkkipiispa, joka on myös yksi kirkon kardinaaleista. Hänet vihittiin fransiskaanien papiksi 25. kesäkuuta 1953 ja nimitettiin Lourenço Marquesin (sittemmin Maputon) arkkihiippakunnan johtoon 23. joulukuuta 1974. Piispaksi konsekroinnin suoritti 9. maaliskuuta 1975 Agnelo Rossi, jota avustivat Laurean Rugambwa ja Eduardo André Muaca.


title: Alexandre José Maria dos Santos

text: Dos Santos ylennettiin kardinaaliksi 28. kesäkuuta 1988, mutta ikänsä takia hän ei voinut osallistua vuoden 2005 konklaaviin. Hän jäi eläkkeelle Maputon arkkipiispan tehtävistä 22. helmikuuta 2003.


title: Olavi Karu

text: Olavi Erkki Karu (15. maaliskuuta 1916 Lempäälä – 23. kesäkuuta 1992 Espoo) oli suomalainen elokuvakäsikirjoittaja ja säveltäjä. Hän oli koulutukseltaan ekonomi.


title: Olavi Karu

text: Suomalaisen elokuvataiteen pioneerin Erkki Karun poika Olavi Karu jatkoi isänsä jalanjälkiä elokuva-alalla. Hän toimi niin käsikirjoittajana kuin säveltäjänäkin useissa T. J. Särkän johtaman Suomen Filmiteollisuuden elokuvissa. Yhtiö oli hänen isänsä perustama.


title: Olavi Karu

text: Olavi Karun ensimmäinen askel elokuvan maailmaan oli musiikki elokuvaan "Onnenpotku" (1936). Ennen kuolemaansa Erkki Karu ehti laatia siihen käsikirjoituksen yhdessä Ensio Rislakin kanssa. Erkki Karun piti itsensä myös ohjata elokuva, mutta hänen yllättävän kuolemansa johdosta Suomen Filmiteollisuuden uusi johtaja Särkkä palkkasi tehtävään Kansallisteatterin näyttelijän Glory Leppäsen. Olavi Karun tehtäväksi jäi huolehtia elokuvan musiikista. Onnenpotku oli romanttinen komedia, joka myös sivusi vakavaa aihetta: työttömyyttä. Elokuva sai ensi-iltansa 22. maaliskuuta 1936, vain seitsemän päivää Olavi Karun 20-vuotissyntymäpäivän jälkeen.


title: Olavi Karu

text: "Onnenpotkun" jälkeen Olavi Karu jatkoi työskentelyä Suomen Filmiteollisuuden palveluksessa. Hän sävelsi musiikin "Onnenpotkun" kanssa samana vuonna valmistuneeseen elokuvaan "Kaikenlaisia vieraita" (1936) ja samaisen ohjaajakaksikon seuraavaan elokuvaan "Asessorin naishuolet" (1937).


title: Olavi Karu

text: Komedioita olivat Karun muutkin Suomen Filmiteollisuuden elokuvista, joihin hän sävelsi musiikin, kuten Jorma Nortimon ohjaama ja käsikirjoittama romanttinen komedia "Perheen musta lammas" (1941), Orvo Saarikiven ohjaama ja Nisse Hirnin käsikirjoittama "Poikamies-pappa" (1941). Karun viimeiseksi elokuvasävellykseksi jäi Särkän ohjaama "Pieni luutatyttö" (1958), johon Karu teki käsikirjoituksen yhdessä Reino Helismaan kanssa. Vaikka elokuvan tarina oli pohjimmiltaan traaginen sisälsi se myös koomisia aineksia.


title: Olavi Karu

text: Olavi Karu debytoi käsikirjoittajana jo ennen "Pientä luutatyttöäkin". Ensimmäisen käsikirjoituksensa Karu laati Ossi Elstelän ohjaamaan elokuvaan "Miesmalli" (1944), joka pohjautui Aino Pekkarisen romaaniin "Neiti Helin miesmalli". Se oli romanttinen komedia nuoresta naistaiteilijasta, joka etsii lehti-ilmoituksen kautta itselleen miesmallia.


title: Olavi Karu

text: 1960-luvulla Karu teki tiivistä yhteistyötä ohjaajanuraansa aloittavan Åke Lindmanin kanssa. "Kertokaa se hänelle..."(1961) ja "Kun tuomi kukkii" (1963) olivat laulaja Mauno Kuusiston ympärille kehiteltyjä musiikkipitoisia elokuvia. Näissä elokuvissa Karun kanssa käsikirjoittajana toimi Lauri Jauhiainen. Yhteistyö jatkui myös niin ikään Åke Lindmanin ohjaamassa elokuvassa "Jengi". Se oli tarina 1960-luvun alun levottomasta nuorisosta. "Jengi" oli ensimmäinen suomalainen elokuva, joka käsitteli maalta kaupunkeihin (tässä tapauksessa Helsinkiin) muuttaneiden nuorten ihmisten ahdistusta ja oman paikkansa etsintää. Elokuvan alkuperäinen nimi oli "Ota minut nuorena", mutta se oli liikaa Suomen elokuvatarkastamolle, ja elokuvan nimeksi tuli "Jengi".


title: Olavi Karu

text: 1960-luvun alussa tapahtuneen elokuvateollisuuden luhistumisen myötä monen elokuvantekijän ura päätyi seinään. Näin kävi myös Olavi Karulle, ja "Jengi" jäi hänen viimeiseksi elokuvakseen.


title: Louise Brough

text: Althea Louise Brough Clapp (11. maaliskuuta 1923 Oklahoma City, Oklahoma – 3. helmikuuta 2014 Vista, Kalifornia) oli yhdysvaltalainen tennispelaaja.


title: Louise Brough

text: Brough tunnetaan yhtenä historian parhaista lentolyöntipelaajista. Hän voitti Wimbledonissa 13 mestaruutta kaksinpelissä, nelinpelissä ja sekanelinpelissä. Yhdysvaltain mestaruuskilpailussa voittoja kertyi 17 ja Grand Slam -titteleitä yhteensä 35. Hänet valittiin International Tennis Hall of Famen jäseneksi 1967.


title: Derby County FC

text: Derby County Football Club [] on englantilainen jalkapalloseura Derbyn kaupungista. Seura pelaa mestaruussarjassa, Englannin toiseksi korkeimmalla sarjatasolla, jonne se putosi kaudeksi 2008–2009 Valioliigasta.


title: Derby County FC

text: Seuran tähänastisista saavutuksista suurimmat ovat olleet Valioliigan voitto vuosina 1971-1972 ja 1974-1975 sekä FA Cupin voitto kaudella 1945-1946. Se on myös edennyt Euroopan cupissa välieriin.


title: Derby County FC

text:
Derby on yksi Englannin jalkapalloliigan, The Football Leaguen, perustajajäsenistä.
Derby County sijoittui kaudella 1895–1896 1. divisioonan toiseksi. Se keräsi kauden aikana 41 pistettä ja jäi mestaruuden voittaneesta Aston Villasta neljän pisteen päähän. Vuonna 1898 Derby selvisi FA Cupin loppuotteluun, mutta hävisi sen Nottingham Forestille lukemin 1–3. Seura pääsi FA Cupin loppuotteluun myös seuraavana vuonna, mutta kärsi tappion Sheffield Unitedille maalein 1–4. Kolmannen kerran Derby oli FA Cupin loppuottelussa vuonna 1903, jolloin se hävisi Bury FC:lle 0–6. Derby putosi 1. divisioonasta kauden 1906–1907 päätteeksi. Se jäi sarjan toiseksi viimeiseksi 26 pisteellä, joka oli pisteen enemmän kuin sarjan jumboksi jääneellä Stoke Cityllä. Seura nousi takaisin 1. divisioonaan kaudella 1911–1912, mutta jäi hissiliikkeeseen 1. ja 2. divisioonan väliin. Se jäi kaudella 1913–1914 sarjajumboksi ja putosi 2. divisioonaan, mutta nousi heti seuraavalla kaudella takaisin.